CBBiH očekuje snažan rast ekonomske aktivnosti i vanredno snažne inflatorne pritiske\nCentralna banka Bosne i Hercegovine (CBBiH) procjenjuje godišnji rast realne ekonomske aktivnosti u trećem kvartalu 2021. godine na 8,7%. Procjena je urađena na osnovu raspoloživih zvaničnih podataka za prvih devet mjeseci, objavljenih do početka decembra. Posljedično, uz pretpostavku nepromijenjenog obima ekonomske aktivnosti za drugi kvartal u odnosu na objavljeno od strane Agencije za statistiku početkom oktobra, procjenjujemo godišnji rast realnog bruto društvenog proizvoda (BDP) za prvih devet mjeseci od 8,1% (grafikon 1 ispod). Na osnovu dostupnih mjesečnih podataka za oktobar, naša očekivanja su da će i u četvrtom kvartalu realni BDP bilježiti visoke godišnje stope rasta. Pored slabljenja baznog efekta, zbog sve izraženijih inflatornih pritisaka u zemlji i kod glavnih trgovinskih partnera, ali i posljedica novih ograničenja koja se uvode u zemljama EU zbog širenja nove mutacije virusa COVID-19, očekujemo da će rast u četvrtom kvartalu usporiti, u odnosu na drugi i treći kvartal.\nGrafikon 1: Realni BDP za prvih devet mjeseci\nIzvor: BHAS i CBBiH (procjena za 2021. godinu)\nProcjenjujemo da je rast realnog BDP-a u odnosu na prvo polugodište 2019. godine iznosio 4,4%. Tek se poređenjem procijenjene realne ekonomske aktivnosti u 2021. godini sa pretpandemijskom godinom stiče osjećaj za dubinu kontrakcije u 2020. godini, koju ni historijski visoke procijenjene godišnje stope rasta u drugom i trećem kvartalu nisu snažno neutralisale. Treba imati u vidu i da je u 2019. godini zabilježeno usporavanje rasta ekonomske aktivnosti kad naših glavnih trgovinskih partnera, kao i pad obima domaće industrijske proizvodnje.\nOporavak EU ekonomije u prva tri kvartala tekuće godine pozitivno se odrazio na domaću ekonomsku aktivnost. Svi mjesečni podaci, posebno trgovina na malo, industrijska proizvodnja, te izvoz, upućuju na to da je i u trećem kvartalu zabilježen visok rast domaće ekonomije. Očekivanje potkrjepljuju i podaci visoke frekvencije, koji ukazuju na značajan oporavak uslužnih djelatnosti, posebno onih vezanih za sektor turizma. Ipak, ako se uzme u obzir da nema naznaka snažnog jačanja privatnih investicija, relativno niska kreditna aktivnost, posebno u sektoru preduzeća, te nastavak trenda rasta domaćih depozita, u narednim kvartalima, po proteku perioda prilagođavanja zbog baznog efekta, se može očekivati znatno usporavanje ekonomskog rasta. Faktor koji bi, takođe, mogao značajno uticati na CBBiH procjenu ekonomske aktivnosti u četvrtom kvartalu 2021. godine je eventualna značajna revizija zvaničnih statističkih podataka o ekonomskoj aktivnosti za prethodne kvartale. Prevladavajući negativni rizik za ekonomsku aktivnost u neposrednim periodima je sada vezan uz jačanje inflacije, a i dalje su prisutne neizvjesnosti u vezi sa trajanjem pandemije i epidemiološke situacije.\nPrema projekciji zasnovanoj na zvaničnim podacima raspoloživim do kraja novembra 2021. godine, podacima o očekivanim kretanjima egzogenih varijabli poput cijena hrane i nafte, te domaće i strane ekonomske aktivnosti u narednom periodu, očekuje se intenziviranje inflatornih pritisaka u četvrtom kvartalu. U četvrtom kvartalu procjenjujemo rast prosječnih potrošačkih cijena na godišnjem nivou od 4,7%. Naša trenutna procjena prosječne inflacije u 2021. godini iznosi 1,8%, i blago je korigovana na više u odnosu na prethodnu projekciju iz srednjoročnog modela.\nIako se inflacija za 2021. godinu čini niskom, posebno kada se fokus stavlja na godišnje promjene po mjesecima, treba imati u vidu da smo u BiH, tokom čitavog prvog polugodišta, bilježili deflaciju, u odnosu na isti period 2020. godine. Inflatorni pritisci su u drugom polugodištu bili toliko snažni, da su, ne samo neutralisali deflaciju iz prvog polugodišta, nego i rezultirali značajnim prosječnim rastom cijena u kalendarskoj godini, koji nije zabilježen od 2012. godine. Upravo zbog očekivanog baznog efekta u prvom polugodištu 2022. godine, a i temeljem trenutno raspoloživih informacija o fjučersima na naftu i hranu, očekujemo snažne inflatorne pritiske i u prvom polugodištu 2022. godine. Prema preliminarnim i nepotpunim procjenama, godišnja inflacija bi u prvom polugodištu 2022. godine mogla premašiti 4,0%. Takođe, za razliku od najava u EU, inflacija u BiH se možda i ne može ocijeniti kao prolaznog karaktera, zbog mogućeg trajnog porasta nivoa prosječnih potrošačkih cijena usljed rasta cijena energenata u zemlji.\nBrze kratkoročne procjene ključnih makroekonomskih varijabli u CBBiH koristimo do objave zvaničnih statističkih podataka, ili novog kruga kratkoročnih projekcija. Rezultate sljedećeg redovnog kruga brzih procjena realnog BDP-a i inflacije planiramo za mart 2022. godine.


Nema nagrade za Putina | Politika | DW | 17.07.2011\nNema nagrade za Putina\nNakon što je objavljeno da je jedan od dobitnika nagrade Kvadriga i ruski premijer Vladimir Putin, usledile su žestoke kritike u nemačkoj javnosti. Sada je žiri odlučio da se nagrada ove godine ne dodeli nikome.\nUdruženje „Radionica Nemačka“ odlučio je da ove godine ne dodeli nagradu „Kvadriga“. Žiri koji dodeljuje nagradu saopštio je u subotu, 16.7. nakon sednice u Berlinu da ona neće biti dodeljena nikome u 2011. godini. Pored Vladimira Putina, nagradu su ove godine trebalo da dobiju i palestinski premijer Salam Fajad, meksička ministarka spoljnih poslova Patricia Espinoza i nastavnica i spisateljka Betil Durmaz, poreklom iz Turske.\nNamera da se nagrada dodeli i ruskom premijeru izazvala je proteste u javnosti i žestoke rasprave. Više ranijih dobitnika oštro je kritikovalo odluku. Jedan od tih ranijih dobitnika, danski umetnik Olafur Eliason, vratio je u znak protesta nagradu, a bivši češki predsednik Vaclav Havel zapretio je da će je vratiti. Neki članovi žirija za dodelu nagrade podneli su ostavke, među njima predsednik Zelenih Džem Ezdemir i tvorac Vikipedije Džimi Vels.\nU saopštenju koje je izdao posle jučerašnje sednice žiri kaže da je „pogođen oštrim kritikama u medijima, koje je uputio i jedan broj političara“. Dodaje se da je upućeno izvinjenje onima koji su se osetili pogođenim. Žiri takođe kaže da se nada da će sa razumevanjem biti primljena odluka da se ove godine potpuno odustane od dodele nagrade, jer sve veći pritisak i opasnost od dalje eskalacije ne ostavljaju nikakvu drugu mogućnost.\nBivši predsednik Rusije i današnji predsednik ruske vlade Vladimir Putin trebalo je da dobije nagradu za „zasluge za pouzdanost i stabilnost rusko-nemačkih odnosa“.\nNagradu Kvadriga 2008. dobio je i predsednik Srbije\nImajući u vidu konsultacije predstavnika dve vlade ovog ponedeljka i utorka u Hanoveru moskovski stručnjak za Nemačku Vladislav Belov kritikovao je odluku žirija. Politolog iz Evropskog instituta Akademije nauka u Moskvi smatra da je uskraćivanje nagrade predstavlja narušavanje ugleda predsednika ruske vlade. „Za Putina to je šamar i njegov imidž je na taj način narušen“, izjavio je Belov nemačkoj novinskoj agenciji dpa. Politolog je kritikovao žiri zbog greške koju je napravio, jer – kako kaže – ko dodeljuje nagradu Vladimiru Putinu trebalo bi da zna u šta se upušta.\nPrema njegovim rečima, žiri je od početka morao sasvim jasno da kaže da Putin „bez obzira na sve opravdane kritike ima nesporne zasluge za razvoj rusko-nemačkih odnosa“. Putin ne samo da govori nemački, nego je imao zasluge za kontakte dve zemlje i pre nego što je postao predsednik, odnosno premijer. Sada se Putin našao u situaciji kao beloruski predsednik Aleksandar Lukašenko koga kritikuju kao „poslednjeg diktatora Evrope“. Međutim, Belov ne očekuje štetu po nemačko-ruske odnose koji su „čvrsti i dobri“.\nNasuprot takvom mišljenju, borci za građanska prava u Rusiji ocenili su planiranu dodelu nagrade kao „šamar pokretu za demokratiju“. Putinu nije mesto među dosadašnjim dobitnicima nagrade, izjavio je tako predsednik „Ruskog pokreta za ljudska prava“ Lav Ponomarjov. On je podsetio da su među dosadašnjim dobitnicima bivši nemački kancelari Helmut Kol i Gerhard Šreder, te bivši predsednici (Rusije) Mihail Gorbačov i (Češke) Vaclav Havel.\nJelena Panfilova, predsednica Transparensi internešenel u Rusiji, smatra da su u pozadini dodeljivanja nagrade Putinu ekonomski interesi Nemačke. Panilofa misli da je sigurno postojala nada u povlastice kada je reč o snabdevanju gasom.\nTo mišljenje deli i ruski politolog Dmitrij Oreškin. On kaže da je očigledna zavisnost Evropske unije, i posebno Nemačke, od ruskog gasa, dakle Vladimira Putina. Zauzvrat, Putin se nadao da će imati „evropski oreol“ u predizbornoj kampanji za predsedničke izbore iduće godine u Rusiji.\nInače, nagradu Kvadriga, koja podseća na četvoropreg na Brandenburškoj kapiji u Berlinu, ustanovilo je Udruženje „Radionica Nemačka“ 2003. godine i ona se dodeljuje ličnostima koje su dale veliki doprinos prosvećivanju, angažovanju i opštem dobru. Odličje i mala suma novca uručuju se 3. oktobra, na dan ujedinjenja Nemačke.\nKako se kaže, 35 članova kuratorijuma čine „istaknuti predstavnici svih stranaka, glavni urednici i direktori medija, istaknuti predstavnici privrede“. Tako su u kuratorijumu bivši državni sekretar u ministarstvu spoljnih poslova Volf-Rutard Born, bivši ministar saobraćaja Peter Ramzauer (CSU) i stručnjak za spoljnu politiku CDU Filip Misfelder, te mnogobrojni politički savetnici.\nO sudbini nagrade posle ovogodišnjeg debakla odlučivaće se sledećih nedjelja.\nAutori: Hartmut Lining, Nenad Briski (afp, dapd, dpa)\nKljučne reči kvadriga, putin, nemačka\nTrajni link https://p.dw.com/p/11wu8


Izborna kampanja treba da bude javna rasprava o budžetu za naredne četiri godine. Stranke treba detaljno da objasne iz kojih izvora će finansirati ono što obećavaju. Pošto je budžet i bez najave novih projekata, subvencija i socijalne pomoći, u deficitu, nužno je da stranke kažu da li će država nastaviti da troši više nego što prihoduje, da li će prodavati državna preduzeća, koje će poreze povećavati, gde smanjiti troškove.\nBilo bi pošteno da svaka lista saopšti šta su u njihovom programu „crvene linije“, ispod kojih stranka nipošto neće dati podršku budućoj vladi. Tema ne smeju da budu pitanja za koja ni Skupština ni Vlada nisu nadležne - na primer, protiv koga će biti pokretane krivične istrage.\nPrioritet nove vlade treba da bude smanjenje budžetskog deficita kroz osmišljeno rezanje troškova javnog sektora. Jedan deo toga je smanjenje broja zaposlenih, ali ne kroz mere za „gašenje požara“ poput sadašnje „zabrane zapošljavanja“, već kroz ozbiljnu analizu takozvanih sistematizacija, kako bi se videlo koliko je zaista ljudi potrebno da institucije obave svoje zadatke. Tome treba da prethodi odluka čime želimo da se država uopšte bavi i najvažnija politička odluka - hoće li država biti aktivna u privrednom životu.\nPrioritet treba da bude i borba protiv korupcije, institucionalna i sistemska. Najpreče je doneti mere koje će omogućiti ispitivanje većeg broja slučajeva korupcije, kao što je zaštita uzbunjivača, i osvetliti proces donošenja odluka, uređenjem lobiranja i smislenih javnih rasprava i objavljivanjem većeg broja podataka, naročito o javnim rashodima.\nProteklih godinu i po dana doneli su nam neke bitne prodore u borbi protiv korupcije ali ne uvek i dobra rešenja. Tipičan primer su 24 slučaja iz ranijih izveštaja Saveta za borbu protiv korupcije, na čijem ispitivanju je konačno počelo da se radi. Međutim, na tome su, kako smo mogli da čujemo, radila ad hoc tela, kao da je korupcija neki problem koji je privremeno iskrsao, a ne nešto što nas izvesno čeka i u budućnosti.\nNemanja Nenadić, programski direktor TS za "Danas"


Počinju pripreme za obilježavanje 24. godišnjice gen*cida u Srebrenici - IlijasNet\nIlijasNet/Vijesti/BiH/Počinju pripreme za obilježavanje 24. godišnjice gen*cida u Srebrenici *Arhiva\nPočinju pripreme za obilježavanje 24. godišnjice gen*cida u Srebrenici *Arhiva\nRedakcija 18. Marta 2019. @13:53\nČlanovi Odbora su učenjem Fatihe odali počast žr*vama gen*cida u Srebrenici, kao i žr*vama ter*rističkog na*ada u Novom Zelandu.\nPrvi inicijalni sastanak Organizacionog odbora za obilježavanje 24. godišnjice gen*cida nad Bošnjacima “SZ UN-a” Srebrenica iz jula 1995. godine, održan je danas u prostorijama Memorijalnog centra Srebrenica – Potočari, spomen obilježje i mezarje za žr*ve gen*cida iz jula 1995. godine.\n– Ponovo ćemo se sastati 26. marta kada će biti imenovani predsjednici pododbora, a oni će poslije imati zadatak da formiraju svoje pododbore. S ovim današnjim sastankom krećemo u aktivnosti oko pripreme obilježavanja 24. godišnjice gen*cida nad Bošnjacima “SZ UN-a” Srebrenica – rekao je Hamdija Fejzić, novoimenovani predsjednik Organizacionog odbora za obilježavanje 24. godišnjice gen*cida nad Bošnjacima “SZ UN-a Srebrenica” iz jula 1995. godine.\nČlanovi Odbora su učenjem Fatihe odali počast žr*vama gen*cida u Srebrenici, kao i žr*vama tero*ističkog napada u Novom Zelandu, saopćeno je iz Organizacionog odbora.\n4. Novembra 2019. @20:42\nOd 1. novembra đaci i studenti mogu koristiti jedinstvene mjesečne kar


izabrano – Page 3 – CLS\nNerazumno povećanje poreza na imovinu u Beogradu\nOtvoreno pismo Nikole Jovanovića Radojičiću i Vesiću: Ugasite gradsku kotlarnicu na mazut, ne trujte Beograđane!\nGospodo Radojičiću i Vesiću, U situaciji kada u Beogradu imamo sticaj epidemije virusa Kovid-19, kiselosti vazduha i ogromne koncentracije sitnih čestica u vazduhu, zahtevam od vas da hitno preduzmete mere da kotlarnica gradske uprave prestane da bude jedan od najvećih zagađivača prestonice. Kao što je Centar za lokalnu samoupravu već obavestio javnost, a što je […]\nPredlogom budžeta Beograda za 2021. godinu najveći rast sredstava od preko 100% dobio gradski urbanista Marko Stojčić.\nNaime, u budžetu Beograda za 2020. godinu troškovi njegove kancelarije su iznosili 24.29 miliona dinara, a prema predlogu za 2021. čak 51.24 miliona.\nKarlo Polak: Kad Šumosek pravi linijski park\nKoliko možemo smatrati zagovornicima javnih površina one koje svaku šumsku, parkovsku, vodozaštitnu ili namensku saobraćajnu površinu vide kao građevinsku parcelu za svoju bratiju?\nPodrška evroparlementaraca za lokalnu samoupravu


U Banjaluci uhapšeno 11 navijača iz Teslića – Vesti iz srbije i sveta\nHome > Vesti > U Banjaluci uhapšeno 11 navijača iz Teslića\nReč je o 11 navijača iz Teslića koji su privedeni zbog postojanja osnova sumnje da su počinili krivična dela nasilničko ponašanje, sprečavanje službenog lica u vršenju dužnosti i telesna povreda, navedeno je u saopštenju MUP-a Srpske.\nOsumnjičeni su danas oko 13.45 časova, nenajavljeno došli na stadion u ulici Omladinska u Banjaluci, i tom prilikom fizički napali dva građanina.\nPotom su po odlasku sa stadiona fizički napali dva policijska službenika PU Banjaluka i jednog policijskog službenika Jedinice žandarmerije koji su zadobili telesne povrede, prenosi RTRS.\nDva građanina i policijski službenici su zbog zadobijenih povreda zatražili lekarsku pomoć u Službi hitne medicinske pomoći Banjaluka.\nKod navedenih lica pronađeno je i oduzeto dva metalna boksera, dve palice i baklja.\nJoš jedan zemljotres u Mladenovcu\nSrpski teniser dobro počeo kvalifikacije u Parizu


Kako su ispričali očevici za list „As“, čim je Ronaldov avion dodirnuo pistu u prestonici Katalonije, polomio se prednji točak i letelica je otišla „na nos“, prenose sportski mediji.\nPrivatni avion Kristijana Ronalda izleteo je sa piste na aerodromu u Barseloni . Španski mediji navode da fudbaler Real Madrida kao i članovi njegove porodice nisu bili u avionu.\nPrema poslednjim informacijama uzrok nesreće je kvar sa točkovima, a pilot je lakše povređen.\nPista je zbog ove avionske nesreće bila jedno vreme zatvorena.


Gledaj.rs | Borel: Nismo tamo gde bi trebalo da budemo sa Zapadnim Balkanom\nVisoki predstavnik Evropske unije za spoljnu politiku i bezbednost Žozep Borel izjavio je danas da je razočaran što nema napretka u procesu evropskih integracija Severne Makedonije i Albanije i da je potrebno više raditi na bržoj integraciji Zapadnog Balkana u EU.\n"Nismo tamo gde bi trebalo da budemo sa Zapadnim Balkanom. Danas bi trebalo da započnemo pregovore sa Severnom Makedonijom i Albanijom i ne mogu da sakrijem svoje razočarenje", rekao je Borel po dolasku na sastanak lidera EU i zemalja Zapadnog Balkana u Briselu.\nBorel je rekao da "ima još nade" i da ne zna šta parlament Bugarske može da uradi u narednim satima, ali da "stvari ne idu dobro".\n"Ovo još jednom pokazuje da je jednoglasnost u odlučivanju veliki problem. Moramo da razmislimo kako donosimo odluke u EU jer ne može jedna zemlja mesecima da blokira ceo proces", kazao je šef evropske diplomatije.\nBorel je rekao da je dobra vest što je u dijalogu Kosova i Srbije postignut dogovor o implementaciji energetskih sporazuma.\n"To je važan korak napred", kazao je Borel i dodao da će do kraja meseca možda biti održan sastanak na visokom nivou.\nBorel je istakao da je potrebno više raditi na boljoj i bržoj integraciji naroda Zapadnog Balkana i da treba pozvati zemlje regiona da učestvuju u raspravama u EU.\n"Moramo da nastavimo da radimo i da održimo plamen evropske perspektive. Ali danas nije dobar dan", izjavio je Borel novinarima pre početka sastanka.


Švedska Stranka Zelenih, saveznik vladajuće Socijaldemokratske stranke, zahteva od Parlamenta da smesta usvoji novi zakon kojim se zabranjuje nuklearno oružje u Švedskoj, kako u miru tako i u ratu.\nFoto: Pontus Lundahl / Profimedia\nPortparoli švedske Zelene partije Per Bolund i Marta Stenevi\n-Moramo nastaviti da radimo na nuklearnom razoružavanju - rekla je portparolka Zelenih Marta Stenevi za televiziju SVT, predstavljajući poseban zahtev u Parlamentu koji sadrži spisak zahteva pred pregovore o pristupanju Švedske NATO paktu.\nPrema navodima Zelenih, zabrana treba da se odnosi na sve vrste nuklearnog oružja na švedskoj teritoriji, uključujući pristajanje u lukama ili saveznički tranzit kroz švedske vode i vazdušni prostor.\nPremijerka Magdalena Anderson izjavila je ranije da će se Švedska, kao i Norveška i Danska, jasno izjasniti da ne želi ni nuklearno oružje niti stalne baze NATO-a na svojoj teritoriji. Međutim, Stenevijeva je istakla da to nije dovoljno i pozvala se na izuzeća u slučaju Norveške i Danske usled usmenih dogovora i zahteva zakon na državnom nivou u slučaju da NATO naknadno zatraži od članica da prihvate nuklearno oružje.\n"Bez učešća u specijalnom odboru NATO"\nIsto tako, Zeleni ne žele da Švedska učestvuje u specijalnom odboru NATO za nuklearno oružje.\n-Smatramo da Švedska treba da nastavi rad na razoružavanju i odustajanju od nuklearnog oružja. Učešće u grupi koja će usmeravati nuklearno oružje ka određenim ciljevima biće jednako njegovom legitimisanju - istakla je Stenevijeva.\nOna je dodala da želi da Švedska nastavi da se pridržava principa "bez prve upotrebe" u okviru Alijanse, što znači da se nuklearno oružje može koristiti samo u slučaju da druga strana prva izvrši napad takvim naoružanjem.\nFinska i Švedska razmišljaju o pridruživanju Alijansi od početka ruske specijalne vojne operacije u Ukrajini. Obe zemlje saopštile su 15. maja zvaničnu odluku da odustanu od istorijske nezavisnosti od NATO, a Levica i Zeleni su jedine stranke koje se tome protive.\nFinska i Švedska zvanično su danas podnele zahtev za pridruživanje NATO, kako je saopštio generalni sekretar Alijanse Jens Stoltenberg.\nŠvedska NATO Nuklearno oružje Zeleni Zabrana


Vlasnici kafića iz Banjaluke i programeri počinili 43 krivična djela - BIGportal.ba\nVlasnici kafića iz Banjaluke i programeri počinili 43 krivična djela\n14 Decembra, 2020 14 Decembra, 2020 018514\nU okviru policijske akcije „Fiskalne kase“ pripadnici Ministarstva unutrašnjih poslova Republike Srpske podnijeli su izvještaj Republičkom tužilaštvu protiv 32 osobe, osumnjičene da su počinile 43 krivična djela, a koja se odnose na malverzacija sa fiskalnim kasama, potvrđeno je za Srpskainfo.\nPrema našim sazanjima, postoje dvije grupe osumnjičenih u ovom predmetu.\n– Jedna grupa je osumnjičena da je napravila i razvijala softverski sistem za varanje prilikom izdavanja fiskalnih računa, a druga grupa su vlasnici ugostiteljskih i drugih objekata koji su koristili te programe i na taj način oštetili državu za veliki iznos – otrkiva izvor Srpskainfo.\nOn je pojasnio da ova policijska akcija traje skoro šest mjeseci i da su prikupljeni brojni dokazi u ovom predmetu.\n– Izvještaji su protiv osumnjičenih podneseni još ranije, ali sa jutrošnjim pretresima su prikupljani dodatni dokazi protiv njih – otkriva naš sagovornik.\nPortparol MUP Republike Srpske Mirna Miljanović rekla je da su danas pretreseno ukupno 32 lokacije na području Banjaluke i jedna u Prijedoru.\n– Uhapšeni se terete da su počinili krivična djela utaja poreza, neovlašteno bavljenje određenim zanimanjem i izvršenje krivičnih djela u sastavu kriminalnog udruženja, a koje se odnose na malverzacije u vezi sa fiskalnim kasama – pojasnila je Miljanovićeva.\nOvo je traktor godine


"Verujem da Srbi jako dobro znaju Sloveniju, pa se nadam da će doći u velikom broju u septembru. Takođe, verujem da će sve utakmice biti odlične, pa će biti i ispraćene odgovarajućom posetom", rekao je But.\nDirektor Eurobasketa Aleš Križnar istakao je da je ovo takmičenje od velikog značaja za Sloveniju.\n"Radi se na rekonstrukciji objekata, očekujemo bar 25.000 stranih navijača. Slovenija je mala zemlja, ali to ne znači da ne možemo da napravimo nešto veliko. Eurobasket je najviše što možemo, nemamo infrastrukturu da bismo napravili nešto veće. Velika su sad očekivanja od nas, a teško je i uslovima ekonomske krize raditi", naglasio je Križnar.\nOn je pozvao građane Srbije da u što većem broju posete Sloveniju za vreme prvenstva i podsetio da je veliki broj Slovenaca posetio Srbiju pre nekoliko godina tokom Eurobasketa u Srbiji.\nZa ambasadora ovogodišnjeg Eurobasketa u Sloveniji određen je proslavljeni košarkaš Ivo Daneu, koji je podsetio na to da je upravo u hali Beogradskog sajma igrao na Evropskom prvenstvu, kao reprezentativac Jugoslavije.\n"Ja posebno želim da istaknem da se slovenački i srpski sportisti druže, u Sloveniji mnogo sportista navija za srpske tenisere, ali i ostale sportiste", napomenuo je Daneu.\nOn je dodao da bi mnogobrojna publika na prvenstvu u septembru mogla biti od velikog značaja za Sloveniju.\n"Mene hvata nostalgija u ovoj hali, jer sam ovde 1961. godine igrao Evropsko prvenstvo u košarci i sećam se da nam je upravo publika bila onaj šesti igrač. Sada je Slovenija domaćin, a ja bih voleo da se nađemo sa vama u finalu, pa ko je bolji, neka pobedi. Ispratiću i Partizan i Olimpiju u subotu, nažalost, nemamo mnogo šansi, ali šta da se radi. Kada smo se raspali, mislio sam da će samo Srbija biti kvalitetna. Sada su se BiH, Crna Gora, Hrvatska. Puno je talenata, to se ne može ugasiti", istakao je Daneu.


Prvi april - Dan šale ali i skidanja zimskih guma - Portal 105.rs\nNaslovnaInfoPrvi april - Dan šale ali i skidanja zimskih guma\nPrvi april – Dan šale ali i skidanja zimskih guma\nZakon nalaže da se 1. aprila zimski pneumatici zamene letnjim.\nzamena guma na automobilima\nZimske gume bi trebale da stoje na automobilu od 1. novembra do 1. aprila. Dakle, nije samo važno da se na vreme stave zimski pneumatici kako bi bila bezbednija vožnja tokom ovog doba godine – jednako može da bude nebezbedno ukoliko se oni voze po toplijem vremenu. Kada dnevna temperatura počne da raste, i pređe sedam stepeni – trebale bi odmah da se skidaju gume sa dubljim šarama. One prosto ne prianjaju kako treba na toplom asflatu, pri većoj brzini počinju da se habaju, kidaju, deformišu i na taj način postaju veoma nebezbedne za vožnju.\nUkoliko već posedujete vaše letnje gume od prošle godine pre nego što ih ponovo stavite na svoj automobil dobro ih pregledajte. Izmerite dubinu šara koje bi prema mišljenju stručnjaka treble da budu najmanje 3 mm, dok zakon kaže – 1,6 mm.\nNakon što skinete zimske gume veoma je bitno da ih dobro i pravilno sklonite, kako bi bile upotrebljive za narednu sezonu. Iako je veoma čest slučaj da se gume ređaju vodoravno, jedna na drugu, ipak je bolje da se postave uspravno. Zapravo, najboljte je da se okače na zid ukoliko je moguće. Ipak, ako ih ostavljate tokom proleća i leta na zemlji trebali biste s vremena na vreme da ihpomerate kako ne bi konstatno imale pritisak na istom mestu.\nAko kojim slučajem nemate garažu, ostavu, podrum gde biste mogli da “garažirate” svoje gume dosta vulkainizerskih radnji ima u ponudi takozvani hotel za gume – gde će ih srediti, odložiti za rednu godinu – a cena ovog “smeštaja” se kreće od 3000 dinara.


Izdavaštvo | Pregovarač\nby zeljko | дец 17, 2014 | Izdavaštvo\nEnglish translate Autori dr Željko Mojsilović i mr Dragan Džamić su pripremili rukopis pod nazivom: „Oružjem protiv otmičara (II) – deset neuspešnih operacija oslobađanja talaca“. Radi se o originalnom delu autora koje predstavlja logični nastavak njihovog prethodno publikovanog praktikuma: „Oružjem protiv otmičara (I): 10 najuspešnijih operacija oslobađanja talaca“ i u kojem se ovaj put, za razliku od prethodnog, daje sintetizovano i uopšteno saznanje o neuspešno izvedenim operacijama oslobađanja talaca. Konkretno, autori su se poduhvatili veoma obimnog i odgovornog posla da, nakon prvog praktikuma, napišu i drugi pod nazivom: „Oružjem protiv otmičara (II): 10 neuspešnih operacija oslobađanja talaca“, a koji će biti veoma dobro prihvaćen od velikog broja čitalaca različitih usmerenja i zanimanja. U ovom drugom praktikumu se široj i užoj (stručnoj) javnosti predstavljaju sistematizovana i uopštena saznanja iz loše prakse specijalnih antiterorističkih, odnosno protivterorsitičkih jedinica, tako što autori prikazuju njihovih deset neuspešno izvedenih operacija oslobađanja talaca, koje su, između ostalog, nastale i greškom službi bezbednosti, a gde je došlo do ugrožavanja života talaca i građana i u kojima je bilo nepotrebnih žrtava. Proučavanjem i analizom opisanih slučajeva u ovom praktikumu, mogu se izvući pouke koje mogu biti od koristi snagama bezbednosti, a naročito jedinicama specijalizovanim za borbu protiv terorizma i njihovim rukovodiocima. Analiza navedenih operacija oslobađanja talaca ukazuje na nekoliko suštinskih i zajedničkih faktora koji su bili ključni za neuspešno okončanje krize i veliki broj poginulih talaca, a svakako faktor broj jedan je neadekvatno rukovođenje operacijom oslobađanja talaca. Praktikum je nastao kao rezultat višegodišnjeg analitičkog rada autora i marljivog sakupljanja građe iz stranih i domaćih izvora. Pored talačkih situacija o kojima je bilo pisano, u praktikumu su predstavljene i...\nEnglish translate Monografija “Upravljanje talačkim krizama“ je rezultat doktorske disertacije autora pod nazivom “Sistem upravljanja talačkim krizama“, odbranjene na Fakultetu bezbednosti Univerziteta u Beogradu. Prilagođena je široj čitalačkoj publici sa ciljem sagledavanja problema talačkih kriza iz ugla onih koji su zaduženi da na krizu odgovore. „Želja mi je bila da analiziram i istražim različite sisteme i načine reagovanja u talačkim krizama, u različitim državama, a i da prikupim iskustva koja su stekli pripadnici policije koji su u takvim situacijama lično učestvovali. S obzirom da krizni menadžment u Srbiji predstavlja relativno nov koncept, kako teorijski, tako i u praktičnoj primeni, a talačke krize spadaju u tip krize na koju postoji mogućnost uticaja od strane više faktora, izuzetno je važna izgradnja adekvatnog sistema upravljanja talačkim krizama, zasnovanog na naučnim osnovama i iskustvima dobre prakse u delovanju u sličnim situacijama. U ovom radu sam pokušao da ukažem da u upravljanju talačkim krizama organizacija ima centralno mesto i da od načina organizovanja zavisi i ishod same krize.“ Spoznaja specifičnosti upravljanja talačkim krizama kao osobene vrste upravljanja, započeta je izlaganjima opšteteorijskih saznanja o upravljanju. U ovom delu rada su izložene i osnovne teorije upravljanja, po hronologiji nastanka, od prvih škola upravljanja pa sve do savremenih teorija menadžmenta.U radu su analizirani i sistemi upravljanja talačkim krizama u nekoliko savremenih država i država regiona: SAD, Nemačka, Francuska, Slovenija i Hrvatska. U svakoj državi je predstavljena nadležnost za upravljanje talačkim krizama, intervencija, pregovaranje i proces upravljanja talačkim krizama. Analizirano je i upravljanje talačkim krizama u Srbiji da bi se došlo do zaključaka koji se mogu upotrebiti za poboljšanje sistema upravljanja krizama (…). Autor ...\nEnglish translate Monografija ”Terorizam i pregovaranje” predstavlja rezultat izrade magistarskog rada na Fakultetu bezbednosti Univerziteta u Beogradu, na temu ”Uloga pregovaranja u suprotstavljanju savremenom terorizmu”, te je prilagođena široj čitalačkoj publici sa ciljem da doprinese sagledavanju terorizma sa strane koja je do sada manje razmatrana. Naime, želja mi je bila da analiziram i istražim terorizam i pregovaranje kao posebne celine, a zatim prezentiram mogućnosti upotrebe veština pregovaranja u suprotstavljanju savremenom terorizmu. Na navedeno istraživanje podstakla me je činjenica stalnog porasta broja terorističkih napada širom sveta, ali i dalje insistiranje većine aktera na svetskoj sceni o odbacivanju bilo kakve ideje o upotrebi pregovaranja kao jedne od opcija koja može da doprinese sveobuhvatnijoj i potpunijoj borbi protiv terorizma u svakom obliku. Osim izlaganja o karakteristikama terorizma i osnovnim karakteristikama pregovaranja kao veštine, u radu su sagledana i analizirana i druga pitanja koja su značajna u proučavanju široke problematike terorizma. U tom smislu posebno su analizirane opšte i institucionalne definicije terorizma, odnos pojma ”terorizam” sa sličnim pojmovima, karakteristike terorizma, te uočene i predstavljene faze izvršenja terorističkog akta. Što se tiče pregovaranja, naročito sam obratio pažnju na savremenu upotrebu veština pregovaranja u diplomatiji i poslovima bezbednosti, odnosno, posebno je obrađeno diplomatsko i policijsko pregovaranje. Treći deo knjige, ujedno i najvažniji za ovu tematiku, odnosi se na upotrebu i značaj pregovora u suprotstavljanju savremenom terorizmu. U ovom delu analizirana su dosadašnja iskustva, kao i argumenti za i protiv pregovaranja sa teroristima. Na kraju su date mogućnosti upotrebe pregovaranja u pojedinim fazama terorističkog delovanja (pripremna faza, faza izvršenja terorističkog akta i faza stabilizacije), kako radi smanjenja broja terorističkih napada, oslobađanja zarobljenih talaca, tako i dobijanja...


Uručene besplatne karte za "Bl-bajk", u pripremi i novi terminal\nFoto: N.N. | Uručene besplatne karte za "Bl-bajk", u pripremi i novi terminal\nSrna 04.03.2019 13:14\nBANJALUKA - U aprilu će ponovo biti dostupan sistem za iznajmljivanje javnih bicikala "Bl-bajk", i to proširen još jednim terminalom, rekao je šef banjalučkog Odsjeka za saobraćaj Slavko Davidović koji je danas za nekoliko građana uručio besplatne godišnje karte za ovaj sistem.\nDavidović je rekao da će tokom ove sedmice biti rapisana javna nabavka za proširenje sistema koje podrazumijeva postavljanje novog terminala za iznajmljivanje i određenog broja bicikala, saopšteno je iz Gradske uprave Banjaluka.\n"U opciji su dvije lokacije - u naselju Obilićevo na ukrštanju Ulice cara Lazara sa dijelom Istočnog tranzita ili u naselju Rosulje na ukrštanju ulica Trive Amelice i kralja Petra Drugog", rekao je Davidović.\nOn je naglasio da za korištenje javnih bicikala postoji veliko interesovanje, što pokazuju zahtjevi iz skoro svih gradskih mjesnih zajednica koje su tražile da u njihovom naselju bude postavljen terminal.\nDavidović je danas uručio besplatne godišnje karte za "Bl-bajk" za nekoliko građana koji su kao članovi "Viber" zajednice grada Banjaluka dobitnici godišnje članirane za iznajmljivanje javnih bicikala.\nDanijela Jokić, jedan od 20 dobitnika godišnje članarine, istakla je da će joj ova pretplata dobro doći jer često koristi bicikl kao prevozno sredstvo.\nOna je pozdravila uvođenje ovog sistema i razvoj biciklističkog saobraćaja u Banjaluci.\nSvi dobitnici godišnje pretplate za "Bl-bajk" koji danas nisu preuzeli svoju kartu mogu to učiniti do 15. marta u prostorijama gradskog Odsjeka za saobraćaj.\nSistem "Bajk šering" je prije zimske pauze imao više od 1.000 korisnika, a registrovano je oko 11.000 iznajmljivanja za osam mjeseci korištenja.\nBicikli se mogu iznajmiti na nekoliko lokacija u centru grada - u Ulici kralja Petra Prvog Karađorđevića u Vodenom parku "Akvana", u Parku Mladen Stojanović i u Ulici Majke Jugovića, kod Studentskog centra "Nikola Tesla".\nBanjaluka se uvođenjem automatskog iznajmljivanja javnih bicikala pridružila mreži evropskih gradova koji već godinama sa uspjehom praktikuju sistem "Bajk šering".\nBL bajk karte\nZa novu rasvjetu u Banjaluci ove godine 150.000 KM\nZa novu dionicu puta kroz Šargovac milion KM\nPočinje uređenje Suturlije\nĐaci učili uz "Saobraćajne čarolije"\nAnsambl "Veselin Masleša" dobija novi prostor za rad\nZa sanaciju puteva u Banjaluka 2,25 miliona KM


Tromeđa Žeravino 2016.\nPočetna > Akcije > Najave > Tromeđa Žeravino 2016.\nPlaninari Balkana nastavljaju veoma dobru saradnju. Tako će biti i 16. oktobra na novom susretu na mestu Žeravino, u opštini Bosilegrad. Kreće se od sela Gornje Tlamino. Domaćin ovogodišnjeg susreta planinara Srbije, Bugarske i Makedonije je Turističko društvo Osogovo iz Ćustendila. Svojim članovima Planinarski klub Železničar 2006. Vranje plaća 50 odsto troškova prevoza. Zainteresovani za učešće bi trebalo da u četvrtak 13. oktobra u 19 sati na sastanku u kancelariji kluba plate akontaciju u iznosu od 300 dinara.


CKKS – U Ilijašu održano 24. općinsko takmičenje iz pružanja prve pomoći\nU Ilijašu održano 24. općinsko takmičenje iz pružanja prve pomoći\ntra 08, 2019 Administrator Aktivnosti CK Opcina Komentari isključeni za U Ilijašu održano 24. općinsko takmičenje iz pružanja prve pomoći\nCrveni križ općine Ilijaš 06.04.2019. godine, sa početkom u 10:00 sati, u OŠ “Podlugovi” u Ilijašu organizovao je i realizovao 24. općinsko takmičenje ekipa osnovnih i srednje škole iz pružanja prve pomoći.\nTakmičenje je manifestacija koja ima za cilj motivisanje mladih za masovnije i kvalitetnije izučavanje i savladavanje elementarnih znanja i vještina u pružanju prve pomoći i unaprijeđanje opšteg stanja zdravstvene zaštite i zdravstvene kulture mladih.\nU ime Crvenog križa općine Ilijaš, organizatora takmičenja, prisutnima su se obratili Sejda Ćesan – sekretar, Stanko Ivanić – predsjednik i Eldar Šehić sudija – volonter.\nCrveni križ općine Ilijaš svake godine u okviru svojih redovnih aktivnosti i programskih zadataka realizuje takmičenje iz pružanja prve pomoći. Takmičenje je realizovano po kružnom sistemu, na poligonima na kojima su inscenirane situacije kao u realnim događajima, sa više povrijeđenih.\nNa ovom su takmičenju učestvovale su ekipe iz četiri osnovne škole sa područja općine Ilijaš.\n• OŠ “STARI ILIJAŠ” – I mjesto\n• OŠ “PODLUGOVI” – II mjesto\n• OŠ “SREDNJE” – III mjesto\n• OŠ “HAŠIM SPAHIĆ” – IV mjesto\nEkipa Srednjoškolskog centra “Nedžad Ibrišimović” Ilijaš revijalno je radila sve poligone.\nEkipa OŠ “Stari Ilijaš” i ekipa Srednjoškolskog centra “Nedžad Ibrišimović” predstavljat će Općinu Ilijaš na Kantonalnom takmičenju.\nCKO Ilijaš je za sve učesnike takmičenja obezbijedio sendviče i sokove.\nCrveni križ općine Stari grad Sarajevo obilježio "Svjetski dan zdravlja" Crveni križ općine Centar Sarajevo obilježio Svjetski dan borbe protiv mina


Podrška EU unapređenju lokalne infrastrukture\nNaslovna Infrastruktura Podrška EU unapređenju lokalne infrastrukture\nSmanjenje nejednake razvijenosti opština\nMinistarka za evropske integracije Jadranka Joksimović rekla je da je održivi teritorijalni razvoj važna strateška tema u celoj Evropi i da Srbija deli taj cilj i evropske integracije. Kako je naglasila Joksimović Srbija kroz usklađivanje sa politikama EU može na najbolji način da doprinese smanjenju nejednake razvijenosti svoje teritorije, kao i stvaranju mogućnosti za bolji život i rad za sve koji žele da ostanu u svojim lokalnim sredinama.\n– Ovi projekti, koji će se uz podršku Evropske unije sprovoditi u okviru EU PRO Plus programa opipljiv su doprinos tom cilju, a pre svega stvaranju jednakih uslova za obrazovanje i odrastanje dece, unapređenje kvaliteta i dostupnosti komunalnih, zdravstvenih i socijalnih usluga, zaključila je Joksimović ističući da su lokalne samouprave konkurisale sa prioritetnim projektima koji će unaprediti život u tim sredinama.\nAktivnosti EU PRO Plus programa koji doprinosi ravnomernijem društveno-ekonomskom razvoju Srbije, Evropska unija podržava sa 40 miliona evra, realizaciju Programa vodi Ministarstvo za evropske integracije.\nPrethodni tekstDodeljena sredstva za uklanjanje divljih deponija\nSledeći tekstSoftverski nadzor javnih preduzeća od 1. januara 2023. godine\nGornji Milanovac ulaže u infastrukturu, u 2021. opredeljeno 300 miliona dinara\nIzdvojena sredstva za infrastrukturno unapređenje zemljišta na Tari\nBeograd do kraja 2021. dobija novu autobusku stanicu


Vučić: Otac ministra policije je običan zaposleni u GIM-u | Insajder\nVučić: Otac ministra policije je običan zaposleni u GIM-u\nPredsednik Srbije Aleksandar Vučić izjavio je, gostujući na RTS-u, da je Branko Stefanović, otac ministra policije Nebojše Stefanovića, „samo običan zaposleni” u firmi GIM. Ranije je ministar policije negirao da njegov otac ima bilo kakve veze sa trgovinom oružjem.\nVučić je večeras rekao da je ministru Stefanoviću poručio da će, ako su on ili njegov otac Branko Stefanović uradili nešto protivzakonito u fabrici oružja Krušik, morati da odgovaraju pred zakonom.\n„I za sebe i za Nebojšu mogu da kažem da slobodno možemo na poligraf”, rekao je Vučić u emisiji Upitnik na RTS-u.\nStefanović: Moj otac nema bilo kakve veze sa izvozom oružja\nInače, ministar policije Nebojša Stefanović je izjavio pre skoro mesec dana da „njegov otac nije vlasnik te firme niti ima bilo kakve veze sa izvozom oružja“.\nI sam Vučić je pre pola meseca rekao da „Stefanovićev otac nema veze“ sa aferom o trgovini oružja.\nStefanović je pre nekoliko dana na pitanje Insajdera rekao da je laž sve što je objavljeno o poslovima njegovog oca u trgovini oružjem i najavio tužbe. On tvrdi da je „potpuna izmišljotina da je njegov otac oružje u državnoj fabrici Krušik dobijao po povlašćenim cenama“, uz naglašavanje da su to demantovali i Krušik i druge nadležne institucije.\n„Kad nešto demantujete 20 puta, evo demantujem i danas, potpuno izmišljeno, radim na većem broju tužbi, tužiću sve one koji tvrde da sam bio uključen u neko krivično delo“, rekao je Stefanović.\nBIRN je još u novembru 2018. godine objavio da je otac ministra policije, kao predstavnik kompanije GIM iz Beograda, posredovao između Krušika i kupaca oružja iz Saudijske Arabije. Nakon toga je na specijalizovanom portalu „Arms Watch“ objavljeno da je GIM kupovao oružje po povlašćenim cenama u odnosu na državni SDPR. Ovo je demantovalo rukovodstvo Krušika. Usledio je novi tekst BIRN-a u kojima predstavlja rezultate analize tri ugovora koje je Krušik potpisao sa privatnom firmom GIM i četiri ugovora potpisana sa državnim SDPR-om a iz kojih zaključuju da je privatna firma dobijala oružje po povlašćenim cenama.\nBranko Stefanović, otac ministra unutrašnjih poslova navodi se u dokumentu iz Krušika kao predstavnik firme GIM na jednom sastanku u Krušiku, kojem prisustvuju i kupci iz Ujedinjenih Arapskih Emirata. Firma GIM beleži drastičan rast prihoda i dobiti poslednjih godina. Takođe, list Nedeljnik objavio je informaciju da je firma u vlasništvu Branka Stefanovića Junajted BG dobila dozvolu za proizvodnju oružja.\nTrgovina oružjem nije moguća bez odobrenja Ministarstva unutrašnjih poslova, na čijem je čelu Nebojša Stefanović.\nOve činjenice su bile povod da ministra Stefanovića pitamo kako je moguće da to nije dovoljno da iz moralnih razloga, a zbog mogućeg sukoba interesa, ili podnese ostavku ili traži od oca da prestane da se bavi tim poslom. Ministar Stefanović nije konkretno odgovorio već je konstatovao da ništa u svom životu nije uradio protiv zakona i da je uveren i članovi njegove porodice rade sve u skladu sa zakonom. Uprkos tome što je novinarka Insajdera insistirala na konkretnom odgovoru, ministar Stefanović je promenio temu i govorio o nečemu što ga niko nije ni pitao.\nKako je izgledao ovaj razgovor pogledajte u video prilogu.


Iako podmlađene, naše odbojkašice REĐAJU POBEDE u Ligi Nacija - pala i Italija! - Sportal\nodbojkašice, odbojka lopta Foto: Stare Slike\nD. N. - Vest objavljena: 23:31 - 27.05.2021\nPodmlađena ženska seniorska reprezentacija Srbije ostvarila je drugu pobedu u trećem izdanju Lige nacija. Naše odbojkašice su večeras u poslednjem, 3. kolu I vikenda, savladale Italiju sa 3:1, po setovima 25:18, 23:25, 26:24 i 25:20, posle 122 minuta igr\nJoš jedno blistavo izdanje izabranica Aleksandra Vladisavljeva u Riminiju i fantastična pobeda protiv Italije, domaćina turnira. Naročito je impresivno to izgledalo u trećem setu, kada je Italija vodila sa 24:21, a Srbija serijom 5:0 stigla do vođstva od 2:1 u deonicama, a time i zakoračila ka trijumfu.\nTokom drugog vikenda, od ponedeljka do srede, od 31. maja do 2. juna, Srbija će igrati protiv SAD (19.30), Tajlanda (15) i Holandije (19.30).\nPodsetimo, svaka reprezentacija će odigrati po 15 utakmica, a plasman u polufinale izboriće četiri najuspešnije selekcije.\nPolufinale i finale će se odigrati 24. i 25. juna, a odbojkašice će odigrati ukupno 124 utakmice u Ligi nacija 2021.\nOdbojka Zoran Terzić Ženska odbojkaška reprezentacija Srbije Odbojkaška liga nacija


SAOPŠTENJE SUPERLIGAŠA PODIGLO BURU SRPSKOM FUDBALU: 'Ovo nema nigde u Evropi, osim u Srbiji'\nIzvor: SrbijaDanas.com, 09.Maj.2021, 09:51\nIzneli oštre kritike.\nDok skandali potresaju srpski fudbal a koji su najviše vezani za drugi rang takmičenja Prvu ligu Srbije, Superliga se nastavlja kao i nesvakidašnja borba za opstanak većinskog dela tabele. Jedan od onih koji se bori za to da ostane u najvišem rangu srpskog fudbala je i Novi Pazar koji se kasno uveče u sobotu oglasio oštrim saopštenjem.\nTim iz Raške oblasti pobedio je u subotu Mladost iz Lučana na svom terenu, a potom se oglasio zbog nepravde.\nPazarci su podneli zahtev da se sve utakmice poslednjeg kola odigraju u istom terminu.\n- FK Novi Pazar zahteva od Zajednice fudbalskih klubova Superlige i Prve lige Srbije da se sve utakmice poslednja dva kola prvenstva igraju u istom terminu. Regularnost dosadašnjeg dela prvenstva je već dovedena u pitanje, a sa skandalima se nastavlja odlukom da se, mimo dosadašnje prakse, igraju u dva dana i u različitim vremenskim periodima.\nU prvenstvima svih evropskih liga, završnica prvenstva se igra u identičnim terminima, osim u Srbiji, što ostavlja ozbiljnu sumnju da se „odabrani“ klubovi dovedu u privilegovan položaj. FK Novi Pazar već nekoliko kola igra dan pre svojih konkurenata za ispadanje iz Lige, a i za sledeću, možda, odlučujuću utakmicu, predviđen je isti raspored. Najmanje što može da se uradi je da se sve utakmice igraju u subotu, u jedinstvenom terminu za sve klubove. Ceo fudbalski svet sa podsmehom prati dešavanja u nasem fudbalu i najmanje što možemo da uradimo je da bar na ovaj način sprečimo dalju blamažu - stoji u sopštenju Novog Pazara.\nPosetimo, u subotu su mečeve igrali Novi Pazar, Proleter Novi Sad i Voždovac i sva tri tima su pobedila.\nU nedelju su na programu mečevi Radničkog iz Niša, Rada i Javora koji takođe vode borbu za opstanak.\nPogledajte kako izgleda Joana Lau, devojka mlade srpske NBA zvezde Alekseja Pokuševskog\n07:15: Brazilski ministar ekologije podneo ostavku\n07:15: Čičarito i dalje rešeta, ali Sijetl i Ruidijaz deluju nezausta...\n07:15: Izgradnja bloka 7 TE Tuzla na tankom ledu\n07:15: Zaprašivanje komaraca u Banjaluci sljedeće sedmice\n07:11: Šest trikova da pripremite telo za leto\n07:10: Apel vatrogasaca\n07:10: Austrija od danas otvorena za građane Srbije, za Holandiju dovol...\n07:10: VIDEO: 40 krava pobeglo iz klanice\n07:10: Zaustavljen zbog vožnje u suprotnom smeru - policiji dao vozačk...\n07:10: Đaci danas polažu test iz matematike\n07:10: Tvorac antivirus programa Džon Mekafi pronađen mrtav u ćeliji\n07:10: Na današnji dan: Otkrivena Kanada, prvo svedočanstvo o "leteće...\n07:08: Najava događaja ta četvrtak, 24. jun 2021. godine\n07:08: Bez struje i bez vode u Beogradu, 24. jun 2021.\n07:08: Sedam je sati i već je 27 stepeni! Kako da izbegnete kolaps i ...\n07:06: MUP: Vladimir Vuletić dostavio lažne informacije u SBPOK, biće...\n07:06: Usred toplotnog talasa u delu Zagreba grejanje upalili na najja...\n07:02: KAKO JE EU PREIGRALA SAD I KINU: Termin sistemski rival zbunio Pe...\n07:02: NE ZNA SE ŠTA SU PILI, ULAZILI I U VODU Deca bez svesti vožena ...\n07:01: PODMUKLO! Skandalozna ucena iz Hrvatske: Srbija mora da prizna ge...\n07:01: Wolf Alice objavio spot za pesmu “Delicious Things”\n07:00: ZASLUŽUJEM DA IMAM ŽIVOT: Velika borba Britni Spirs, zatražila...\n07:00: Vučić na uručenju ugovora za posao diplomcima medicine


Digitalni svet – prostor velikih mogućnosti i velikih rizika za decu « Blog o socijalnom uključivanju\nDigitalni svet – prostor velikih mogućnosti i velikih rizika za decu\nZa većinu dece, a posebno starijeg osnovnoškolskog i srednjoškolskog uzrasta, internet i društvene mreže odavno su postale deo svakodnevnog života. U vreme aktuelne pandemije, upotreba interneta dobila je sasvim novu dimenzije. Deca pohađaju nastavu onlajn, odnosno putem prilagođenih mreža i kanala kojima pristupaju od kuće putem računara (ili drugih „pametnih“ uređaja), tako da vreme provedeno na internetu nije više primarno u službi zabave i razbibrige, već i za potrebe savladavanja školskog gradiva, izrade domaćih zadataka i generalno školovanja i edukacije.\nInternet, sredstva mobilne komunikacije, društveni mediji jesu važni aspekti savremenog sveta, ali njihova ubrzana evolucija kao i evolucija rizika povezanih s njima, ukazije na potrebu da korišćenje (n)ovih tehnologija mora zadovoljavati kriterijume bezbednosti svih korisnika. Društvene mreže nude pristup velikom broju informacija i brojne mogućnosti komunikacije, ali deci i mladima donose i brojne pretnje. Informacione tehnologije nose sa sobom niz tradicionalnih opasnosti, kao što je vršnjačko maltretiranje, ali i stvaraju nove oblike iskorišćavanja i uznemiravanja dece, počevši od narušavanja prava na privatnost, pa do promovisanja nasilnih sadržaja, uznemiravanja, promovisanja po decu štetnih ponašanja, širenja govora mržnje i poruka usmerenih prema drugima. Teorijski, opasnosti i rizike na internetu možemo grupisati u tri veće kategorije: rizici od sadržaja, rizici od kontakta i rizici od ponašanja.\nSada znamo da postoje (ogromni) delovi interneta koje standardni pretraživači ne mogu da prepoznaju, a poznajemo ih pod nazivima Dark Net ili Deep Web, koji ne podležu zakonskim regulativama i kažnjavanju, jer su sakriveni. Ovo je, kako i samo ime ukazuje, najmračniji deo interneta kojem se pristupa putem posebnog softvera. Nažalost, nijedno dete nije potpuno zaštićeno od rizika boravka u onlajn svetu, ali su najugroženija deca koja imaju pristup internetu bez odgovarajuće zaštite i podrške i koja su u digitalnom prostoru isključivo prepuštena sebi. Podršku i usmerenje ne moraju da pružaju samo roditelji već i druge osobe od poverenja koje mogu imati više digitalnih kompetencija, na primer nastavnici ili vaspitači u boravcima. Često se čuje da je najefikasnija mera zaštite ne pristupati štetnim sadržajima, sa posebnim naglaskom na skriveni deo interneta (koji čini skoro 90% interneta). Međutim, moramo pretpostaviti da se to već dešava, jer su deca IT naprednija i veštije barataju digitalnim tehnologijama. Recimo, dete može putem ovih platformi da kupuje nelegalne softvere za igrice po jeftinijim cenama. Ne može se pouzdano znati u kojoj meri naši građani koristi mračni internet, ali svakako je neophodno kontinuirano raditi na jačanju kapaciteta mladih da prepoznaju opasne sadržaje, kao i na podizanju svesti o potencijalnim opasnostima.\nOno što roditelje pored sadržaja zabrinjava jesu i sledeća pitanja: Da li korišćenje interneta utiče na razvoj dece? Da li se deca socijalno izoluju ili povezuju kada koriste internet, i sa kim sve stupaju u kontakt?\nMožemo se saglasiti da brz razvoj i dostupnost interneta i upotreba društvenih medija predstavljaju sasvim novu perspektivu u životu deteta. Primera radi, u inače bezbednom okruženju kao što je dom, mladi ljudi mogu brzo i lako pristupiti slikama, video zapisima i pričama koje za njih mogu biti uznemirujući. Društveni mediji donose brojne izazove i potencijalne opasnosti sa kojima se ranije generacije nisu suočavale, uključujući sajber (virtuelno) maltretiranje, proganjanje i objavljivanje privatnih informacija, koja bi mogla naneti deci dugoročnu štetu. U poslednje vreme svedoci smo da su ishodi mnogih aktivnosti na društvenim mrežama nažalost tragični za korisnike. Reč je o platformama ili mrežama na kojima akteri prate i odgovaraju na određene „izazove“, koji su često opasni i životno ugrožavajući po njih.\nTakođe, u digitalnom svetu ne postoji pauza i mogućnost da se sklonimo – ono što je objavljeno ostaje vidljivo bez obzira da li smo prisutni na mreži ili smo sa nje isključeni. Čak iako se neki sadržaj izbriše samreže, postoji mogućnost da se on snimi ili fotografiše i da ostane zapamćen na nečijem uređaju. Posebno je važno uvek se podsetiti da je neophodno zaštiti privatnost i identitet dece na internetu, jer smo u svakom trenutku na jedan klik daleko od deljenja privatnih i ličnih sadržaja sa velikom publikom.\nPrema istraživanju objavljenom u UNICEF publikaciji Korišćenje interneta kod dece i mladih u Srbiji, u našoj zemlji situacija je sledeća: digitalno vršnjačko nasilje doživelo je 16% učenika, dok je 15% doživelo nasilje u interakciji uživo. Ispitanici češće priznaju da su bili žrtve, nego da su sami vršili digitalno nasilje. Podaci na koje posebno treba obratiti pažnju tiču se vremena i učestalosti boravka na internetu. Prema nalazima istraživanja, skoro trećina ispitanika ima probleme zbog količine vremena koje provodi na internetu ili ulazi u sukobe sa porodicom ili prijateljima. Gotovo polovina zapostavlja druženje i obaveze (npr. školske zadatke) i loše se oseća kada ne može da bude na internetu, dok skoro petina zanemaruje osnovne biološke potrebe zbog količine vremena koju provodi onlajn (na primer spavaju manje ili preskaču obrok).\nBudući da rizici zbog povećane upotrebe interneta i društvenih medija bivaju sve izraženiji, važno je da mladi i odrasli koji brinu o njima, u kući, školi i drugde, budu upoznati sa ovim rizicima kao i sa načinima za njihovo prevazilaženje. Potrebno je deci obezebediti i učiniti dostupnim što više visokokvalitetnih sadržaja, obogatiti broj sadržaja na lokalnom jeziku, prilagoditi zaštitu tako da odgovara razvojnom nivou deteta (mlađoj deci treba više podrške i više uputstava), zaštititi privatnost i identitet detata, podizati nivo digitalne pismenosti i staviti decu u središte politika koji se bave digitalnim prostorom. Potrebno je raditi na informisanju i edukovanju javnosti kako bi se roditelji i deca bolje upoznali sa svim aspektima i potencijalnim problemima korišćenja društvenih mreža i interneta. Kampanje podzanja svesti trebalo bi da budu praćene predavanjima i diskusijama u školama o rizicima od boravka u digitalnom svetu i o tome kako se suprotstaviti raznim pretnjama, ali i koristiti pogodnosti i prednosti koje internet era sa sobom nosi. Preporuka je da fokus bude na kvalitetu vremena koje dete provodi na internetu, odnosno na sadržajima i aktivnostima, a ne na različitim zabranama i ograničenjima korišćenja interneta, što nikako nije preporučena mera.\nAko se na pravi način iskoristi i učini dostupna svima, digitalna tehnologija može da postane jedan od stubova stvaranja društva jednakih mogućnosti, jer će decu koju su iz bilo kog razloga izolovana učiniti vidljivijom, stvoriti mogućnosti i opremiti ih veštinama koje im mogu pomoći da ostvare uspeh u digitalnom svetu.\nPrilagođavanje povećanoj upotrebi digitalne tehnologije u društvu zahtevaće, između ostalog, i određena prilagođavanja u roditeljstvu, stručnim pristupima i razvoju politika. Trenutna situacija je neobična jer su deca na mnogo načina pioniri i stručnjaci u ovoj oblasti, često prva koja isprobavaju nove aplikacije i programe, a ponekad ih čak i sama kreiraju. Da bismo se efikasno prilagodili ovoj situaciji i izgradili konstruktivne dijaloge o zdravoj upotrebi digitalne tehnologije u porodici, školi i društvu uopšte, očigledno će više nego ikada biti potrebno oslanjati se na glasove i iskustva – dece. Uopšteno govoreći, postoji verovatnoća da se svako dete susretne sa negativnim efektima upotrebe interneta. Međutim, za većinu njih to i ostaje verovatnoća. Najvažnije je da razumemo zašto su neka deca podložna riziku, a neka druga manje, kako bismo ih zaštitili i pružili mogućnost da uživaju u svim pogodnostima i prilikama koje nudi digitalni svet.


Kavarić: U ovom trenutku najbitnija profesionalnost svih zdravstvenih radnika, da ih ne ometa politika | Kodex.ME\nDirektor Doma zdravlja Podgorica Nebojša Kavarić, kazao je da je u ovom trenutku najbitnija profesionalnost svih zdravstvenih radnika, te da ih u tome ne smiju ometati politička, niti bilo koja druga dešavanja.\n02. 07. 2020 - 17:11 Autor: Kodex\nPodsjećajući da je njihov zadatak onaj najveći, a to je očuvanje zdravlja i života građana, ali da im je na tom putu potreba pomoć svih institucija.\n“Nemojte da druge organizacije i institucije očekuju, u ovakvim trenucima, podršku od zdravstva. Mi očekujemo podršku od svih, ako je to mogla da uradi Vlada, NVO, građani, očekujemo od svih podršku”, kazao je Kavarić, prenosi RTCG.\n“Naša tradicija u crnogorskom zdravstvu je duža od bilo čega”, poručio je Kavarić.


Koalicija troši 10 miliona dolara nedeljno na borbu protiv ID - 11.11.2015, Sputnik Srbija\nKoalicija troši 10 miliona dolara nedeljno na borbu protiv ID\nMeđunarodna koalicija, predvođena SAD, na borbu protiv terorista Islamske države nedeljno troši 10.000.000 dolara, izjavio je predstavnik koalicije protiv... 11.11.2015, Sputnik Srbija\nvesti, svet, stiv voren\n11:52 11.11.2015 (Osveženo: 11:53 11.11.2015)\nMeđunarodna koalicija, predvođena SAD, na borbu protiv terorista Islamske države nedeljno troši 10.000.000 dolara, izjavio je predstavnik koalicije protiv Islamske države Stiv Voren.\nAmerički general je to izjavio na konferenciji za novinare u Bagdadu, nakon optužbi lokalnih novinara da Vlada Iraka plaća koaliciji za vazdušne napade, iako su 90 odsto poletanja, kako su rekli, izmišljotina.\nSAD usvojile budžet za odbranu zemlje — 607 milijardi dolara\n10 Novembar 2015, 22:02\nVoren je naglasio da se vazdušni napadi na pozicije Islamske države izvode u koordinaciji sa iračkim vlastima prema unapred određenim standardima vojnih operacija.\nOn je precizirao da je od sredine godine Islamske države izgubila oko 800 kvadratnih kilometara teritorije u regionu Bejdži, severno od Bagdada, kao i celokupnu liniju fronta na granici sa kurdskim delovima zemlje.\n„Na svaka dva dana naše snage neutrališu po jednog komandanta Islamske države“, ocenio je američki pukovnik.\nTeroristička grupacija Islamska država predstavlja jednu od najvećih pretnji za svetsku bezbednost. Za tri godine teroristi su uspeli da okupiraju značajnu teritoriju u Iraku i Siriji. Istovremeno, zajednički front u borbi protiv Islamske države još uvek ne postoji.


Do novog privrednog vozila u tri rate bez kamate — Autokomerc Komision\nKako na najpovoljniji način doći do novih vozila, pitanje je koje postavlja svaka kompanija i preduzeće u Srbiji prilikom obnove voznog parka. Pored, sada već tradicionalnih uslova finansiranja, iz Porsche finansijske grupacije stiže posebna ponuda beskamatnog lizinga na koju bi svakako trebalo obratiti pažnju.\nU pitanju je takozvani „3-2-0“ vid finansiranja, koji pravnim licima i preduzetnicima omogućava fleksibilnu otplatu na 3 rate, u periodu od 2 godine i to bez kamate. Ovakva ponuda rezervisana je za nabavku Volkswagen privrednih vozila.\nKreiranjem ponude „3-2-0“ uslovi finansiranja novog vozila gotovo da su izjednačeni sa kupovinom za gotovinu, s tim što je plaćanje podeljeno na 3 dela, umesto plaćanja celokupne sume odjednom. To praktično znači finansiranje novog automobila putem beskamatnog lizinga.\nNovi „3-2-0“ vid finansiranja funkcioniše na način da se prvi deo ukupnog iznosa plaća prilikom sklapanja ugovora i on predstavlja učešće, drugi deo se plaća godinu dana kasnije, a poslednja trećina nakon 2 godine. Na ovaj način se zaokružuje čitavo finansiranje i to sa 0% nominalne kamatne stope.\nKako “3-2-0” zapravo funkcioniše, pogledajte na primeru vozila VW Caddy 4 Compact Trend 2.0 TDI čija je bruto vrednost 19.790€\nNovim načinom beskamatnog finansiranja putem lizinga sadržanom u konceptu “3-2-0”, možemo zaključiti da Porsche Leasing uvodi mogućnost nabavke automobila za obavljanje privrednih delatnosti po izuzetnim uslovima, koji se ne završavaju samo pukom frazom.\nUkoliko želite da obnovite svoj vozni park privrednim vozilima proverenog Volkswagen brenda, potražite ponudu kod prodajnog savetnika u nekom od ovlašćenih prodajnih centara marki Volkswagen. Više informacija možete potražiti i na www.porscheleasing.rs.


Muke Medvedeva: "Trebaće nam milijarde za ovo što Putin hoće"\nMuke Medvedeva: „Trebaće nam milijarde za ovo što Putin hoće“\nA. J. 9. maja 2018. 11:29\nNovi-stari premijer Dmitrij Medvedev kaže da će Rusiji biti potrebno da potroši 8 biliona rubalja (125 milijardi dolara) dodatnog novca u narednih šest godina.\nSve to, kako kaže, kako bi se ispunili ekonomski ciljevi koje je u dekretima postavio predsednik Rusije Vladimir Putin, prenosi Rojters.\nPrema mišljenju Medvedeva, podrška makroekonomskoj stabilnosti i dalje je veoma važan zadatak, a tempo rasta mora da bude veći od onih zemalja koje po tom pitanju zauzimaju sredinu u svetu. Precizno planiranje, finansijski resursi, kadrovi i efikasni mehanizmi – ključni su elementi razvoja Rusije, dodao je Medvedev.\nRusija nema nameru da se izoluje od sveta i biće deo međunarodne agende, ističe kandidat za premijera. Predsednik Rusije Vladimir Putin je pred poslanicima ocenio da je vlada radila pošteno i profesionalno.\n„Dmitriju Anatoljeviču nije potrebno posebno predstavljanje. Poslednjih šest godina on je vodio vladu zemlje. Dobro znate koliko su teške bile ove godine. Rusija i ceo svet suocili su se sa novim izazovima, situacija se dinamično menjala, za našu zemlju to je bilo akutno, a ponekad se čak činilo i dramatično“, rekao je predsednik Rusije Vladimir Putin pred poslanicima.\nUprkos teškoćama vlada je uspela da reši ne samo vanredne hitne zadatke, već istovremeno da sačuva perspektivu razvoja, stalno povećava ove mogućnosti usmerene na srednjoročne i dugoročne perspektive, rekao je Putin.


Šta je pozadina nove američke ofanzive na Kosovo - 23.01.2020, Sputnik Srbija\nPozadina diplomatske ofanzive specijalnog izaslanika američkog predsednika za dijalog Beograda i Prištine Ričarda Grenela u vezi je sa američkim izborima, a... 23.01.2020, Sputnik Srbija\nkomentari i analitika, analize i mišljenja, politika, vesti, ričard grenel\n18:30 23.01.2020 (Osveženo: 14:52 30.08.2021)\n© Tanjug / ZORAN ZESTICRičard Grenel i Aleksandar Vučić\nTo kaže za Sputnjik politikolog doktor Jelena Vukoičić, povodom nove diplomatske ofanzive Amerike za Kosovo i Grenelove turneje u Prištini i Beogradu.\nGrenel je zatražio od Prištine da ukine takse od 100 odsto na robu iz Srbije, kako bi se napravio pomak u dijalogu, a u petak dolazi u Beograd, gde će se sastati sa predsednikom Srbije Aleksandrom Vučićem.\nPrema najavama beogradskih medija — Grenel će u Beogradu zahtevati brz nastavak dijaloga, nakon uspeha zbog potpisivanja pisma o namerama za uspostavljanje direktnih letova između Beograda i Prištine.\n„Kosovska ofanziva“ Amerike — važan poen u kampanji\nVukoičićeva smatra da kosovski Albanci ništa ne bi uradili da nemaju zeleno svetlo iz Vašingtona, ali da se radi o komplikovanoj situaciji, s obzirom na to da za sve vreme mandata predsednika Trampa postoje dve vrlo jake struje u Vašingtonu — Trampova, naspram „duboke države“.\n„Ti ljudi iz ’duboke države‘ su i stvorili lažnu državu Kosovo, i oni su ti koji imaju mnogo veći uticaj na kosovske Albance, tako da tu postoji sudar administracija, koje svakako imaju uticaj na kosovsku politiku“, smatra sagovornica Sputnjika.\n„Međutim, kada su u pitanju gospodin Grenel i Donald Tramp, onda treba uzeti u obzir da je ovo izborna godina u Americi, i da bi, svakako, razrešenje kosovskog Gordijevog čvora bilo jedan značajan problem, koji bi išao u korist Trampu na spoljnopolitičkom planu, jer je Kosovo nešto što su Amerikanci davno započeli kao svoj najznačajniji projekat u Evropi, a do sada to još uvek nije razrešeno“, kaže Vukoičićeva.\n„I zato bi Donald Tramp, bez obzira na to što nije odgovoran za sve ono što se dešavalo pre njegovog mandata, verovatno voleo da uknjiži taj poen i ostane upisan kao predsednik koji je smirio situaciju u jednom delu Evrope i rešio jedan problem“, dodaje ona.\nOpstrukcija „duboke države“\nJelena Vukoičić pretpostavlja da se Trampu i njegovoj administraciji žuri da reše taj problem u izbornoj godini, dok će, sa druge strane, ljudi iz „duboke države“ verovatno sve učiniti da mu ne dozvole da profitira na Kosovu.\n„Međutim, kada pogledamo generalno Sjedinjene Države, i to ne u vezi sa bivšom i sadašnjom administracijom, svakako je za njih Kosovo nešto što postoji kao problem i što bi oni voleli da reše, jer oni, prosto, imaju mnogo drugih žarišta i imaju jednu kompleksnu i složenu situaciju na međunarodnoj političkoj sceni“, ističe sagovornica Sputnjika.\nAmerikanci više nisu apsolutno dominantni kao što su bili pre 10, 20 godina, jer Kina je sve jača, Rusiju nisu uspeli da slome, i imaju još mnogo žarišta koje su sami otvorili i mnogo problema.\n„Kosovo je nešto što im je preostalo iz prošlosti, i naravno da bi rešenje i stavljanje Kosova ad akta bilo nešto što bi Amerikancima, bez obzira na to ko je na vlasti, odgovaralo, da se više time ne bave, jer su oni smatrali da će se ovo završiti mnogo ranije, da će slomiti Srbiju i, prosto, odgurnuti Kosovo kao gorući problem“, kaže Vukoičić.\nUloga srpskih izbora u „odmrzavanju dijaloga“\n„Međutim, to se nije desilo, i Amerikancima je stalo da otpišu taj problem da bi mogli da se koncentrišu na druge stvari“, dodaje naša sagovornica.\nPrema njenim rečima — teško je očekivati da bi moglo da dođe do konačnog rešenja kosovskog problema do kraja ove godine, ali bi za Trampovu administraciju poen bio i postizanje bilo kakvog pomaka u dijalogu Beograda i Prištine.\n„Vrlo često u politici ljudi nazivaju rešenim i probleme koji su mnogo daleko od finiša, ako to njima odgovara. Međutim, ništa se ne može desiti pre izbora u Srbiji. Prvo treba da se održe izbori, pa da se formira Vlada, i bilo bi apsurdno očekivati da će nešto da se pomeri u februaru ili martu. Prva polovina ove godine je praktično izgubljena za dijalog, ali verujem da je Grenelu cilj da se dogovore uslovi za početak dijaloga koji bi se nastavio nakon izbora“, ocenjuje Vukoičićeva.\nOna smatra da je sada vreme da se dogovori „odmrzavanje dijaloga“, što bi Amerikanci predstavili kao svoju spoljnopolitičku pobedu, a što se tiče konačnog rešenja — pitanje je kada će i da li će do njega ikada doći.


Hrvatski Medijski Servis MEKTIĆ: Broj ilegalnih migranata u BiH rapidno se povećava - Hrvatski Medijski Servis\nMEKTIĆ: Broj ilegalnih migranata u BiH rapidno se povećava\nObjavljeno 20.02. - 19:37\nMinistar sigurnosti BiH Dragan Mektić izjavio je u utorak da se broj ilegalnih migranata u toj zemlji rapidno povećava pa je samo u prvih mjesec i pol u zemlju ušlo oko 400 migranata što predstavlja polovicu ukupnog broja iz prošle godine.\n“Radi se o tome da je u 2016. zabilježeno manje od 100 ilegalnih migranata, a prošle godine oko 800. Ono što zabrinjava je da se taj broj rapidno povećava, pa tako već za mjesec i pol ove godine imamo oko 400 ilegalnih migranata koji su ušli u BiH”, rekao je Mektić u izjavi za medije.\nOn je kazao kako ilegalne migrante vlasti u BiH pokušavaju vratiti u zemlje iz kojih su došli. Problem je međutim što pojedine države više ne poštuju sporazume o readmisiji i odbijaju prihvatiti migrante, tvrdi ministar Mektić i navodi kako se na granicama država nove migrantske rute između Grčke, Albanije, Crne Gore i BiH “ne provode učinkovite kontrole”.\n“Na tim granicama se okreće glava u stranu znajući da će migranti ići dalje”, rekao je Mektić, dodajući kako su uočene pojave i trgovine ljudima.\nVelikim problemom BiH ocijenio je to što Graničnoj policiji BiH nedostaje između 400 i 500 policajaca te da treba uložiti dodatna sredstva za njihovo opremanje. Po njegovim riječima, BiH oko ilegalnih migracija “ima posebnu odgovornost” jer ima granicu s EU u dužini od oko 1.000 kilometara./Hina/HMS/\nSARAJEVO: Pretučen Nedžad Latić, vodeći bošnjački intelektualac, urednik portala The Bosnia Times


UKC Tuzla: Najmlađi pacijenti pohađaju nastavu u posebno uređenoj prostoriji – Glas TK – Vaše najdraže novine\nOkvirno pet učenika koji se nalaze na dužem liječenju u Univerzitetskom kliničkom centru u Tuzli od ove školske godine imaju priliku u posebno uređenoj prostoriji pohađati nastavu.\nUčenici koji se nalaze na liječenju u Univertitetskom kliničkom centru u Tuzli u bolničkoj postelji od ove školske godine imaju priliku pohađati redovnu nastavu.\nOdluku o tome donijela je Vlada TK i resorno ministarstvo, a kako bi se djeci zbog bolesti odsutnoj s nastave olakšalo savladavanje školskog gradiva.\nKako su za Tuzlanski.ba rekli iz Univerzitetskog kliničkog centra u Tuzli u Klinici za dječije bolesti osposobljena je posebna prostorija u kojoj učenici uz nastavnika razredne nastave savladavaju školsko gradivo.\nNastavu na duži vremenski period pohađa okvirno pet učenika, dok se broj pacijenata s kraćim bolničkim liječenjem u kontinuitetu mijenja.\nKako nam je rečeno iz Univerzitetskog kliničkog centra u Tuzli, za sve one pacijente koji nisu u mogućnosti doći do prostorije u kojoj se odvija nastava, nastavni proces će se obavljati u bolničkoj sobi u kojoj se učenik nalazi, odnosno uz njegov bolnički krevet.\n← Pretresi na području TK, privedeno osam osoba\nKako će se provjeravati diplome službenika u BiH →


Glas za Srpsku listu je glas za srpski narod na KiM | Radio Kosovska Mitrovica\nGlas za Srpsku listu je glas za srpski narod na KiM\n5. June, 2017 14:31 |\nNa predizbornom skupu liste Srpska, koji je danas održan u Zvečanu, poručeno je da je cilj ove stranke da na parlamentarnim izborima 11.juna osvoje svih deset mandata, kako bi sačuvali srpski nacionalni interes na Kosovu i Metohiji.\n„Pred nama je još jedan odgovorni zadatak od ogromnog značaja za sve nas koji živimo na Kosovu i Metohiji. Na svim sastancima sa čelnim ljudima opštine Zvečan pokazali smo odlučnost, prisutnost visokog morala i hrabrosti, osobine koje su krasile sve naše do sada dobijene borbe proteklih 18 godina. Narod koji živi na prostoru Kosova i Metohije odlično zna kako je teško živeti bez institucija svoje domovine, svoje Srbije. Do sada smo opstali i izborili se samo zahvaljujući institucijama države Srbije. Naš narod zna da one predstavljaju stub opstanka srpskog naroda na Kosovu i Metohiji!“, poručio je sa skupa Zoran Mojsilović, kandidat Srpske liste.\nMojsilović je okupljenima rekao i da je srpski narod jasno u proteklom periodu iskazao poverenje i podršku politici i radu vlade Republike Srbije i sadašnjem predsedniku Aleksandru Vučiću.\n„Predsednik Vučić traži od nas da kroz tim ljudi koji predstavljaju Srpsku listu izaberemo ljude koji će predstavljati i zalagati se za interes srpskog naroda na prostoru Kosova i Metohije“, poručio je okupljenima Mojsilović i dodao da srpski narod mora ostati dosledan i nastaviti političku borbu za dobrobit srpskog naroda na ovim prostorima kako bi naša deca mirno spavala.\n„Jedino Srpska lista je lista svih Srba na Kosovu i Metohiji i lista koja ima poverenje i podršku Vlade i predsednika Republike Srbije Aleksandra Vučića“, istakao je Mojsilović i dodao da je „glas za Srpsku listu glas za budućnost, Vladu i predsednika Aleksandra Vučića“ i dodao da glasanjem za Srpsku listu narod na KiM pokazuje da su „odmetnici srpskog naroda ostali usamljeni“ i pozvao okupljene da 11.juna glasaju za Srpsku listu.\nIgor Simić, kandidat Srpske liste podsetio je okupljene da kad god je srpskom narodu na Kosovu i Metohiji bilo teško bio je dovoljno mudar da razmirice i neslaganja ostavi po strani i nastupi jedinstveno.\n„Srpski narod na severu Kosova i Metohije ima posebnu obavezu kada je u pitanju očuvanje srpskog naroda na ovim prostorima. Mi smo srpski svetionik slobode koji osvetljava sve Srbe na Kosovu i Metohiji. Baš vi, Zvečanci, pokazali ste mnogo puta koliko vam je stalo i do vas i do vaše dece. I nikada nismo rekli ne svojoj otadžbini“, rekao je Simić i pozvao srpski narod da 11. Juna glasa za Srpsku listu.\n„Glasajte za Srpsku listu jer jedino Srpska lista ima podršku Vlade i predsednika Republike Srbije a mi drugu državu niti želimo niti imamo“, naglasio je Simić.\nSimić je dodao da jedino kandidati Srpske liste mogu da sačuvaju srpske svetinje na Kosovu i Metohiji.\n„Mi smo politička snaga srpskog naroda i Beograda na prostoru Kosova i Metohije. Mi smo oni koji će našu borbu prebaciti u Prištinu da se naš kandidat bori jer je to jedini način da ostanemo i opstanemo na ovim prostorima“, poručio je Simić.\nSimić je dodao da ovaj skup šalje poruku da smo „svoj na svome i da nikome nedamo svoje“.\n„Niko neće moći da oduzme ni pedalj srpske zemlje jer vam ne pripada“, poručio je Simić sa predizbornog skupa i dodao da srpske institucije ostaju na ovim prostorima jedino ako Srpska lista dobije svih deset mandata na predstojećim izborima.\nSimić je u svoje lično i u ime svih kandidata Srpske liste poručio je okupljenima da su kandidati Srpske liste snaga srpskog naroda na Kosovu i Metohiji koji će se boriti protiv svih koji imaju nameru da unište srpski narod i bilo koju srpsku kuću na prostoru Kosova i Metohije.\n„Prošetajte 11. juna do srpski škola i kako bi ostale srpske zaokružite broj 22, Srpsku listu. Glasajte Srpsku, glasajte Srbiju“, poručio je sa predizbornog skupa u Zvečanu Igor Simić, kandidat Srpske liste.\nPomoćnik direktora Kancelarije za Kosovo i Metohiju Ljubomir Marić izjavio je na skupu da „srpski narod nikada nije bio jedinstveniji ma gde god živeo“.\n„Srpska lista je jedina politička snaga srpskog naroda na Kosovu i Metohiji dok su ostali biznismeni u politici kako bi svoje ustupke na račun srpskih interesa unovčili“, rekao je Marić i dodao da se danas zajedno borimo za sve gradjane Srbije na Kosovu i Metohiji gde god oni bili.\nDodao je da je „samoproglašeno Kosovo tamnica za sve žitelje“ i da Srbija godinama čini sve kako srpski narod ne bi osetio posledice nakaradne politike Prištine.\n„Borbu možemo da nastavimo samo zajedno, a jedino se Srpska lista otvoreno borila protiv formiranja takozvane vojske Kosova , jedino je Srpska lista garant da se nikada neće formirati vojska Kosova, jedino je Srpska lista garant političke i institucionalne prisutnosti Republike Srbije na Kosovu i Metohiji i jedino ona uz podršku Republike Srbije može da nastavi tu borbu“, poručio je Marić.\nDodao je da srpski narod na Kosovu i Metohiji „neće dozvoliti da ono što je krvavo stvoreno raskrčme i rasprodaju oni kojima je pohlepa i sujeta važnija od budućnosti srpskog naroda i naše države na KIM“.\n„Jedino je Srpska lista voljna i sposobna da udje u politički ring sa protivnicima Zajednice srpskih opština koja je srpskom narodu donosi suštinska prava i uslove za bolji život na KiM“, rekao je Marić i pozvao gradjane Zvečana i srpski narod na KiM da 11. juna glasaju za Srpsku listu.


Konstituirajući sastanak za uspostavljanje saradnje između Vlade KS i nevladinog sektora - 30. juni 2009. godine - Akta.ba\nKonstituirajući sastanak za uspostavljanje saradnje između Vlade KS i nevladinog sektora - 30. juni 2009. godine\n29.06.2009. 11:22 / Izvor: Fena\nKonstituirajući sastanak mješovitog tima za izradu sporazuma između Vlade Kantona Sarajevo i nevladinog sektora bit će održan u utorak, 30. juna 2009. godine u Sarajevu.\nUspostavljanjem saradnje između Vlade Kantona Sarajevo i nevladinog sektora građani će biti više uključeni u procese donošenja bitnih odluka, kao što su usvajanje budžeta, definiranje javnog interesa i transparentniji rad zakonodavne vlasti, saopćio je Centar za promociju civilnog društva (CPCD).\nU pripremi ovog sporazuma učestvovale su, kroz javne rasprave, brojne nevladine organizacije, predstavnici građana i vladinih institucija.\nIz CPCD-a naglašavaju da će ovaj sporazum bitno uticati na izgradnju partnerskih odnosa između Vlade i nevladinih organizacija i na taj način doprinijeti zajedničkim naporima na poboljšanju kvaliteta života i rješavanju brojnih problema građana. Ujedno, sporazum će značiti početak istinske saradnje institucija vlasti i građana kroz nevladine organizacije koje ih predstavljaju.\nOvakva inicijativa je u vremenu sveopće krize bitnija nego ikada, jer iskustva pokazuju da sadašnji kapaciteti bilo kojeg nivoa vlasti nisu dovoljni za rješavanje nagomilanih problema, navedeno je u saopćenju.


U Italiji velika operacija protiv mafije iz Kalabrije\n► U Italiji velika operacija protiv mafije iz Kalabrije\nViše od 1.000 karabinjera učestvovalo je u velikoj operaciji protiv moćne mafije iz Kalabrije, Ndrangete, preneli su danas italijanski mediji i dodali da je za 116 članova te mafijaške organizacije izdat nalog za hapšenje.\nKarabinjeri su uz pomoć policijskih helikoptera, obučenih pasa i pripadnika specijalnih jedinica pretražili bunkere u potrazi za mafijašima optuženim za iznude, prevare, zločinačko udruživanje i nedozvoljeno držanje oružja.\nItalijanske vlasti saopštile su da će tokom dana izneti više detalja o toj operaciji.\nProcenjuje se da je Ndrangeta, čiji naziv na starogrčkom znači "hrabrost", prevazišla čuvenu sicijalijansku Kozu nostru zbog šverca kokaina iz Latinske Amerike.\nEvropski komesar za finansije Pjer Moskovisi predstavio je danas Italiju kao "problem" u evrozoni i zatražio od italijanske vlade da usvoji "verodostojan budžet" za iduću...


Političari i muslimanski lideri u Bosni i Hercegovini šokirani su tvrdnjom francuskog predsednika Emanule Makrona da je ta zemlja "tempirana bomba" zbog broja povratnika boraca Islamske države, uz ocenu da je upravo Francuska izvezla daleko više islamističkih militanata na Bliski Istok.\n- Ako ste zabrinuti za ovaj region, prvo pitanje nije ni Severna Makedonija ni Albanija, to je Bosna i Hercegovina. Vremenska bomba koja otkucava odmah pored Hrvatske i koja se suočava sa problemom povratka džihadista - rekao je Makron za britanski magazin "Ekonomist", pominjući izbegle i oslobođene borce Islamske države, koji bi mogli da se vratiti u Evropu, prenosi "Balkan insajt".\nIslamska zajednica u Bosni takođe je ljutito je reagovala na Makronovu izjavu, rekavši da je predsednik Francuske klevetao tu zemlju kako bi opravdao sprečavanje balkanskih zemalja sa "značajnim muslimanskim stanovništvom" da ostvare članstvo u EU.\nMuhamed Jusić, portaprol islamske zajednice u Bosni, rekao je lokalnim medijima da je Francuska imala veći problem s povratkom džihadista nego Bosna. On je naveo da je više od 1.900 islamista iz Francuske u Siriji i Iraku, "dvostruko više nego u bilo kojoj drugoj zapadnoevropskoj zemlji".\n- Očekuje se da će se više od 450 boraca ovih dana vratiti u Francusku. Problem stranih boraca i povratnika sa sirijsko-iračkog ratišta ozbiljan je izazov za većinu evropskih zemalja i ne znam zašto bi to predstavljalo problem samo za Bosnu - rekao je Jusić.\nU istom intervjuu, francuski predsednik je opisao da je NATO doživeo "moždanu smrt", upozorivši evropske članice da se više ne smeju oslanjati na SAD da bi odbranili alijansu, osnovanu početkom Hladnog rata radi jačanja zapadnoevropske i severnoameričke bezbednosti.\nMakron je zbog ove izjave kritikovan, a prva u odbranu NATO stala je nemačka kancelarka Angela Merkel, koja je rekla da je Makron koristio "drastične reči" i da njegov pogled nije njen stav o saradnji u NATO-u.\nDO PROLEĆA U BIHAĆU Zima i hrvatska policija zadržali migrante u BiH


RADNO PRAVO - Advokatska Kancelarija Beograd\nS obzirom da je osnivač ove advokatska kancelarija za radno pravo, advokat Ivan Ječmenica, tokom postdiplomskih studija intenzivno izučavao radno pravo, ova advokatska kancelarija pokazuje veliki afinitet prema ovoj oblasti. Nakon uspešno završenih postdiplomskih studija i odbranjenog master rada na temu „Aneks ugovora o radu“, advokat Ivan Ječmenica je dobio priliku da svoja teorijska znanja primeni u praksi, prilikom rešavanja radnih sporova koje su mu poverili naši klijenti.\nRadno pravo predstavlja pravnu oblast koja reguliše odnose između dva, po inerciji, suprostavljena društveno-ekonomska činioca: zaposlenih i poslodavaca. Put razvoja radnog prava je bio trnovit, i trebalo je da prođu vekovi dok nije prepoznat značaj radnopravne regulative. Radno pravo predstavlja svojevrstan kompromis između interesa za maksimizacijom profita, što je agenda poslodavaca i interesa da se obezbedi dostojanstveni i humani uslovi rada, što je agenda zaposlenih.\nTemelj radnog prava u Srbiji predstavlja Zakon o radu. Njegov značaj proizlazi iz činjenice što se njime garantuju minimalna prava zaposlenih i minimalni uslovi rada. Prema tome, ostalim pravnim aktime iz domena radnog prava, kao što su: ugovor o radu, pravilnik o radu ili kolektivni ugovor o radu, ne mogu biti predvićena manja prava i nepovoljniji uslovi rada za zaposlene u odnosu na ona prava i one uslove rada koji su propisani Zakonom o radu. Ovakav princip se u radnom pravu naziva princip najveće povoljnosti, a kao pravnu posledicu ima ništavost onih odredbi ugovora o radu, pravilnika o radu ili kolektivnog ugovora, koje su u koliziji sa Zakonom o radu.\nRadno pravo je svakako najživotnija i najsvakodnevnija grana prava, sa kojim se sugrađani stalno susreću. Gotovo da nema pojedinca koga ne tangiraju radnopravne teme poput visine zarade, trajanja godišnjeg odmora, zaštite na radu, plaćenog odsustva sa rada, otkaza, premeštaja i brojnih drugih. Odluke koje potiču iz domena radnog prava su u toj meri značajne i dalekosežne da utiču na egzistenciju svakog čoveka i imaju sposobnost da promene život iz korena. Ovde naročito mislimo na pitanja otkaza ugovora o radu, premeštaja na drugo mesto rada, zlostavljanja na radu i neisplate zarade.\nAko smatrate da ste dobili otkaz na nezakonit način, i da ono što vam se stavlja na teret ne odgovara istini, najbolje da se obratite advokatskoj kancelariji za radno pravo kako biste dobili pravni savet u vezi sa vašim pravnim problemom. S obzirom da se radni sporovi pokreću u kratkom roku, koji ne može biti duži od 60 dana od dana dostavljanja rešenja o otkazu, savetujemo da ne oklevate i da se u najkraćem roku obratite advokatskoj kancelariji za radno pravo i predupredite gubitak prava na tužbu. Ovo utoliko pre, jer postoji mogućnost, da na posao budete privremeno vraćeni na osnovu rešenja Inspekcije rada, tako da ne morate uvek da čekate okončanje radnog spora.\nTakođe, u okviru naše advokatske kancelarije pružamo kontinuiranu pravnu pomoć pravnim licima – firmama različitih profila u domenu radnog prava. Pod ovim se misli na izradu svih vrsta pravnih akata iz ove oblasti poput ugovora o radu, pravilnika o radu, akata o organizaciji i sistematizaciji poslova, rešenja o godišnjim odmorima, rešenja premeštaju na drugo mesto rada, upozorenja pred otkaz i dr. Naša pravna asistencija je pre svega usmerena na predupređivanje nastanka radnih sporova i blagovremeno usklađivanje svih aktivnosti, praksi i odluka pravnih lica sa zakonskom regulativom. Duboko smo uvereni da je učešće advokatske kancelarije za radno pravo nasušna potreba svakog većeg radnog kolektiva i sigurna brana od eskaliranja radnih sporova koji mogu nastati usled kršenja radnopravnog zakonodavstva na štetu zaposlenih.\nStoga, da sumiramo, u okviru naše advokatska kancelarija za radno pravo, fizička i pravna lica mogu dobiti sledeće usluge iz domena radnog prava:\nSastavljanje ugovora o radu, pravilnika o radu, pravilnika o organizaciji i sistematizaciji poslova, rešenja o godišnjem odmoru, upozorenja pred otkaz, rešenja o otkazu i sve vrste poslovne korespondencije\nZastupanje zaposlenih u radnim sporovima (neisplaćena zarada, regres, prevoz, naknada zarade i dr.)\nOsporavanje zakonitosti aneksa ugovora o radu\nPodnošenje tužbe zbog povrede na radu\nZastupanje zaposlenih kod mobinga i zlostavljanja na radu\nPodnošenje tužbe zbog nezakonitog otkaza i naknada štete\nSva ostala pitanja iz domena radnog prava


30. 10. 2017 - 07:05\nNAJMANJE 5 POGINULIH U OLUJNOM NEVREMENU U CENTRALNOJ EVROPI\nNajmanje pet osoba je poginulo, a nekoliko je povrijeđeno, nakon što su u snažnim udarima vjetra oborena stabla, prekinut dovod električne energije i izazvan haos u saobraćaju širom centralnog dijela Evrope. Njemačka novinska agencija DPA, navodi da je oluja "Hervart", čija je brzina vjetra dostigla 180 kmh, izazvala nestanak električne energije u više stotina hiljada kuća u Češkoj, Austriji i drugim evropskim državama. Narandžasto upozorenje izdato je i za Poljsku, Rumuniju, Bugarsku, Italiju, Grčku, Makedoniju, Srbiju, Crnu Goru i Hrvatsku, dok je na sjeverozapadu BiH proglašen žuti meteoalarm.\nZVIZDIĆ UPUTIO PISMO PODRŠKE RAHOJU\nPredsjedavajući Savjeta ministara BiH, Denis Zvizdić, uputio je pismo španskom premijeru Marianu Rahoju, u kojem je izrazio podršku očuvanju teritorijalnog integrireta i ustavnog poretka Španije. Ističući dobre i prijateljske odnose Sarajeva i Madrida, Zvizdić je naveo kako u potpunosti podržava aktivnosti premijera Rahoja u cilju očuvanja ustavnog poretka, suvereniteta i teritorijalnog integriteta Španije, navodi se u saopštenju Savjeta ministara BiH.\nVUČIĆ ZA AUTO PUT PREKO VIŠEGRADA, A IZETBEGOVIĆ PREKO TUZLE\nPredsjednik Srbije, Aleksandar Vučić, izjavio je juče, da Srbija želi da auto-put Beograd-Sarajevo ide preko Višegrada, smatrajući da time pomaže, ne samo Srbima nego i Bošnjacima, ali da ne može da uradi ono što BiH u ovom trenutku ne želi. Vučić je na konferenciji za novinare u Beogradu, rekao da je od Bakira Izetbegovića dobio informaciju, da su oni dogovorili da taj auto-put ide preko Tuzle. Predsjednik Srbije je dodao da je juče o tome razgovarao i sa predsjednikom RS, Miloradom Dodikom, koji je zainteresovan prvo za izgradnju auto-puta Beograd-Banjaluka, a potom Višegrad-Sarajevo.\nU Makedoniji je završen drugi krug lokalnih izbora u 35 opština, a Ministarstvo unutrašnjih poslova je saopštilo, da nisu zabilježena ozbiljnija narušavanja javnog reda i mira. Glasanje u drugom krugu, organizovano je u 35 od ukupno 80 opština, a prema nezvaničnim podacima, kandidati SDSM pobijedili su u skopskoj opštini Gazi Baba, Starom Nagoričanu, Novacima, Makedonskom Brodu i Mogili. Lider opozicionog VMRO-DPMNE, Nikola Gruevski, saopštio je sinoć, da ta partija ne priznaje rezultate lokalnih izbora u Makedoniji, prenosi Srna.\nU posljednjem susretu 13. kola, Premijer lige BiH, fudbaleri Sarajeva, pobijedili su sinoć na Koševu, ekipu Čelika rezultatom 5:0. Utakmicu su koreografijom i bakljadama, obilježili najvatreniji navijači Bordo tima, Horde zla, koje su sinoć proslavile 30.godina svog postojanja. Sarajevo je sedmom pobjedom u sezoni, izbilo na četvrto mjesto premijer- ligaške tabele, dok je Čelik deseti. Prvo mjesto preuzeo je Široki Brijeg, koji je ranije juče na Pecari, pobijedio ekipu Zrinjskog rezultatom 2:1.


Otvara se treći po redu JobFair Otvara se treći po redu JobFair – Personal magazin\nSvečano otvaranje trećeg po redu JobFair-a, biće biti održano u ponedeljak, 5. novembra, u 9 časova u svečanoj sali Građevinskog fakulteta (Bulevar Kralja Aleksandra 73, prvi sprat). Ispred globalnog partnera…\nSvečano otvaranje trećeg po redu JobFair-a, biće biti održano u ponedeljak, 5. novembra, u 9 časova u svečanoj sali Građevinskog fakulteta (Bulevar Kralja Aleksandra 73, prvi sprat). Ispred globalnog partnera JobFair-a, kompanije Microsoft, na svečanom otvaranju će govoriti Dejan Cvetković, generalni direktor Microsofta u Srbiji. Microsoft je među prvima podržao JobFair i generalni je sponzor ovog sajma od osnivanja, a na ovogodišnjoj manifestaciji nastupiće zajednički sa brojnim partnerima, koji su u stalnoj potrazi za kvalitetnim kadrovima.\nJobFair je sajam poslova za studente i diplomce tehničko-tehnoloških fakulteta koji se održava pod sloganom „Kreiraj svoju budućnost“, a organizatori su Udruženje studenata elektrotehnike Evrope – EESTEC i Udruženje studenata tehnike Evrope – BEST.\nViše informacija o JobFair-u 07 možete pronaći na Web lokaciji www.jobfair.org.yu\nOtvara se treći po redu JobFair was last modified: November 1st, 2007 by Redakcija


Srpska gejming firma “Nordeus” prodata za 378 miliona dolara – DnevniZurnal\nPosted by Napisao admin June 3, 2021 12 Views\nNA UTABANOM PUTU: Milanović vratio ratnom zločincu čin i odlikovanja\nSrpska kompanija koje se bavi razvojem igara za društvene mreže i mobilne telefone Nordeus prodata je američkoj kompaniji Take-Two Interactive Software.\nAmerička kompanija je saopštila da njihova akvizicija iznosi 378 miliona dolara, a u cenu je uračunata gotovina od 225 miliona dolara i 90 miliona dolara u akcijama.\nOsnivački tim Nordeusa nastaviće da vodi kompaniju, piše portal Business Wire.\nOsim toga, sporazum takođe uključuje naknadu za zaradu zasnovanu na tome da je Nordeus postigao EBITDA rezultate iznad određenih pragova tokom svake od prve dve godine.\nOsnovana 2010. godine, Nordeus je kompanija za mobilne igre sa sedištem u Beogradu, najpoznatija po “Top Eleven”, najuspešnijoj svetskoj igri za upravljanje fudbalom na svetu sa preko 240 miliona registrovanih korisnika.\n“Top Eleven” pruža igračima platformu za stvaranje i upravljanje sopstvenim fudbalskim klubovima, istovremeno ih vodeći kroz svakodnevna takmičenja sa globalnom zajednicom. Ona, dodaje se u tekstu, neprestano zabavlja igrače kroz inovativne formate igranja, događaje i funkcije – sa dodatnim poboljšanjima koja dolaze.\nOsim toga, Nordeus razvija njihove buduće naslove i tehnologiju u vezi sa fudbalom. Vode ga njegovi suosnivači, Branko Milutinović (izvršni direktor), Milan Jovović (generalni direktor), Ivan Stojisavljević (tehnički direktor) i Tomislav Mihajlović (generalni direktor), koji će i dalje nadgledati približno 180 zaposlenih u studijima nakon akvizicije kompanije Take-Two.\n“Naše ulaganje u Nordeus jača dalje poslovanje mobilnih igara, u potpunosti se dopunjava sa Social Point-om i Plaidots-om i proširuje naš sportski portfolio sa prvom fudbalskom ponudom u svetu. Tokom poslednje decenije, Top Eleven je povećao svoju publiku, prihod i profitabilnost kroz Nordeusovo uvođenje lajv-operacija i stalnih inovacija u igranju igre koje nastavljaju da privlače stalni angažman potrošača.\nTakođe je neverovatno uzbudljivo za Take-Two da širi poslovanje u živopisan, lep grad kao što je Beograd, lokalni naučni i inženjerski talenat u Srbiji je veoma jak, a kvalitet Nordeus tima svedoči o tome. Veoma smo zadovoljni što možemo da poželimo dobrodošlicu Branku, Milanu, Ivanu i Tomislavu, celom timu u Nordeusu”, rekao je Majkl Voroš, izvršni potpredsednik kompanije Take-Two.\nGejming kompanija Nordeus osnovala je danas i fondaciju sa početnim budžetom od tri miliona dolara kako bi podržala razvoj obrazovanja u Srbiji.\nPovodom prodaje oglasili su se na društvenim mrežama poručivši da im je zadovoljstvo što postaju deo Take-Two porodice.


Betanija - Blic Online\n"ODLAZIM PUNA TUGE" Lekarka iz Novog Sada objavila priču o porodilji zbog koje će vam krenuti SUZE NA OČI\nOva priča nije nova, ali će vas naterati da se dobro zamislite. Novosađanka Nataša K, lekarka iz novosadskog porodilišta "Betanija", na svom profilu na “Fejsbuku” je objavila emotivnu priču o siromašnoj porodilji.\nNESVAKIDAŠNJE PREDAVANJE Simulacija porođaja uživo u Bebac startup centru na 3D modelu lutke\nNačelnik porođajnog odeljenja u novosadskom porodilištu Betanija, dr Đorđe Petrović, održaće nesvakidašnje predavanje trudnicama u utorak u 18 časova u Bebac startup centru u Novom Sadu (Fruškogorska 24).\n"BEBI SU PUPČANU VRPCU VEZALI PERTLOM" Ispovest Novosađanke koja je našla napušteno novorođenče pred porodilištem\nSlavica Fejsa, novinarka "Ruskog slova", našla je u petak ispred novosadske Betanije tek rođenog dečaka koji je ostavljen u platnenoj torbi.\nISTRAGA POSLE OTKRIĆA BLICA Ko je i kako prodavao lične podatke porodilja\nMnoge porodilje žale se kako nisu popunjavale nikakve reklamne formulare u bolnicama, pa je Pokrajina naredila unutrašnju kontrolu u svim porodilištima u Vojvodini.\nOvu devojčicu su lekari po rođenju otpisali, spasili su je Nemci spletom okolnosti\nREGENERATIVNA MEDICINA Matične ćelije dosad sačuvalo 2.500 Novosađanki\nMatične ćelije iz pupčanika novorođenčeta u novosadskom porodilištu Betanija sačuvalo je dosad više od 2.500 majki.\nDOBRE VESTI Rekordan broj porođaja u Novom Sadu\nPorodilište Betanija u Novom Sadu noćas je zabeležilo 37 porođaja, saopštila je ta bolnica.\nViše beba u Novom Sadu\nU najvećem novosadskom porodilištu Betaniji, posle dve decenije biće oboren rekord jer se očekuje da će se roditi 150 beba više nego lani.\nLekari iz Betanije u policiji daju izjave o smrti beba\nIstrage u novosadskom porodilištu o smrti nerođenih beba porodica Doroslovački i Šandorov još traju i čeka se kontrola rada ustanove koju će sprovesti Ministarstvo zdravlja. Nalaz obdukcije tela bebe porodice Doroslovački nije završen, a u porodilištu kažu kako se zna da je pupčanik bio omotan oko vrata. U toku je i istraga povodom smrti bebe porodice Šandorov, zbog koje će u bolnici u ponedeljak biti urađen unutrašnji nadzor.\nPrijavljena i peta sumnjiva smrt nerođene bebe u Novom Sadu\nPosle ostavke upravnika novosadskog porodilišta dr Dragana Budakova zbog čevrtog slučaja smrti nerođenog deteta, još jedna porodica tvrdi da je nemarom lekara Betanije izgubila bebu.\nOstavka načelnika Klinike za ginekologiju zbog smrti još jedne bebe\nU novosadskom porodilištu u četvrtak ujutro desila se još jedna smrt nerođenog deteta, četvrta za nešto više od godinu dana. Kako saznajemo, bebu je izgubila porodica Doroslovački iz Bečeja, a zbog toga je upravnik Klinike za ginekologiju dr Dragan Budakov podneo ostavku.\nMajke u "Betaniji" ostavile 11 beba\nNovi Sad - U porodilištu „Betanija“ tokom prošle godine jedanaest majki ostavilo je jedanaest novorođenih beba, šest devojčica i pet dečaka. Majke su obrazložile da su na to bile primorane jer ne mogu da ih vode kući, nemaju uslove u kojima bi bebe mogle da žive, ni novca za njihovo izdržavanje.\nU Vojvodini hiljadu abortusa godišnje\nNa novosadskoj Klinici za ginekologiju i akušerstvo prošle godine obavljeno je 365 željenih abortusa, odnosno abortusa pre isteka desete nedelje trudnoće. U Institut za javno zdravlje Vojvodine još nisu pristigli svi podaci o obavljenim prekidima trudnoće na privatnim klinikama, a u prethodnim godinama taj broj je varirao između 300 i 500.\nLekari sami ispituju smrt bebe\nZdravstvena inspekcija posetila je juče novosadsko porodilište Betanija kako bi ispitala navode da je u ovoj bolnici 1. januara umrla nerođena beba, čiji roditelji tvrde da je tragediju izazvala greška lekara.\nInspekcija u porodilištu traži ko je kriv za smrt tri novosadske bebe\nZdravstvena inspekcija danas ulazi u novosadsko porodilište kako bi ispitala nedavni slučaj smrti nerođene bebe, treći u ovoj bolnici za poslednja dva meseca.


Sberbank i Telekom Srbija potpisali memorandum o saradnji | Kamatica\nPočetna > vest > Sberbank i Telekom Srbija potpisali memorandum o saradnji\nSberbank i Telekom Srbija potpisali memorandum o saradnji\nTekst objavljen: 17.01.2019 16:07\nSberbank Srbija i Telekom Srbija potpisali su i memorandum o saradnji koji je iniciran zaključenim ugovorom koje su ove dve kompanije sklopile tokom decembra 2018. godine. Naime, Sberbank Srbija jedna je od banaka koja je učestvovala u kreditiranju kompanije Telekom. Sberbank Grupa u ovom kreditu učestvovala je sa 77 miliona evra, od čega je Sberbank Srbija učestvovala sa 25 miliona evra.\n„Polazeći od odlične saradnje Sberbank Srbija i Telekom Srbija Grupe u poslednjih nekoliko godina naša dva privredna društva potpisivanjem ovog memoranduma žele da podignu svoju saradnju na još viši nivo. Memorandum predviđa da kroz razmenu informacija,identifikovanje investicionih projekata i prilika i organizovanje ekspertskih sastanaka Sberbank i Telekom Srbija ostvare cilj unapređenja investicija sa krajnjim namerama ostvarivanja poslovnih interesa za oba privredna društva ali i ekonomija Rusije i Srbije u celini. Mi se u Telekom Srbija itekako radujemo produbljivanju i proširenju naše dosadašnje saradnje.“ – izjavio je Predrag Ćulibrk, generalni direktor Telekom Srbija povodom potpisivanja memoranduma.\nSberbanka Telekom Srbija potpisivanje saradnje


Globalne krize prete da ugroze snažan oporavak Srbije nakon pandemije, procenila Svetska banka\nSrpska ekonomija je odlično krenula sa oporavkom posle pandemije koronavirusa ali sada ekonomska kriza koja je usledila usporila taj rast, kaže se u redovnoj analizi Svetske banke.\nPrivredni rast Srbije usporiće se ove godine pod uticajem više globalnih kriza – uključujući i rat u Ukrajini – na svetsku ekonomiju. Prema projekcijama, rast BDP-a Srbije usporiće se u 2022. na 3,2 odsto, iako su ranija predviđanja ukazivala da će stopa rasta iznositi 4,4 odsto, navodi se u danas objavljenom Redovnom ekonomskom izveštaju za Zapadni Balkan.\nSrbija se u velikoj meri oporavila od pandemije kovida-19, ostvarivši u 2021. rast realnog BDP-a od 7,4 odsto, podstaknutog snažnom privatnom potrošnjom i investicijama.\nSvet potonuo za petinu: Svetska banka srezala prognozu globalnog rasta\nSTO: Razbijanje globalne ekonomije svet košta pet odsto rasta\nNije svima isto: Sukobi u Ukrajini najmanje smetaju Srbiji\nBudi se zmaj: Kineki BDP nadmašio očekivanja, porastao 4,8 odsto\nMeđutim, posledice rata u Ukrajini negativno se odražavaju na izvoz iz Srbije, kao i na strane direktne investicije, doznake i prihode od turizma, saopšteno je iz SB.\nU izveštaju se navodi da će Srbija održati makroekonomsku stabilnost uprkos naglašenim\nnegativnim rizicima koji bi se mogli ostvariti u 2022. godini.\nInflacija je već u porastu, a može se očekivati i njeno dalje ubrzanje, baš kao i u drugim državama Istočne Evrope, usled povećanja cena hrane i energenata na svetskom tržištu.\nFiskalni deficit bi mogao biti viši od projektovanog zbog usporavanja privrednog rasta i potrebe za većom javnom potrošnjom u formi subvencija i garancija kao podrške preduzećima iz sektora električne energije i gasa koja su pogođena krizom.\n- Očekuje se da će privreda Srbije na srednji rok ostvarivati stabilan rast od oko tri odsto godišnje, što je slično stopi rasta zabeleženoj pre pandemije. Ti izgledi prevashodno zavise od spoljašnjih\nU izveštaju se navodi da na Zapadnom Balkanu ne može biti održivog rasta bez strukturnih reformi u cilju podizanja produktivnosti, jačanja konkurencije, ulaganja u ljudski kapital i unapređenja upravljanja. U ovom neizvesnom okruženju, privredni rast podstakle bi mere za smanjenje regulatornih troškova za privredu, povećanje tržišne konkurencije, podršku učešću svih građana na tržištu rada i jačanje nezavisnosti javnih institucija.\nčinilaca, kao što su rat u Ukrajini i globalna energetska kriza, ali i od brzine kojom Srbija bude sprovodila unutrašnje reforme sa ciljem finansijske konsolidacije svojih javnih preduzeća - rekao je Nikola Pontara, direktor kancelarije Svetske banke u Srbiji.\nSlično kao i u slučaju Srbije, projekcije rasta korigovane su i za sve druge zemlje Zapadnog Balkana. Prema novim analizama, stopa rasta će u ovom regionu u 2022. iznositi 3,1 odsto.\n- Uprkos snažnom oporavku od pandemije, Zapadni Balkan se sada suočava sa novim izazovima čiji uticaj dodatno otežava rat u Ukrajini, a među njima su rast cena energenata i hrane, visoka inflacija i usporavanje trgovinske razmene i investicija. Zemljama Zapadnog Balkana biće potrebna pažljivo promišljena podrška u vidu javnih politika koje će im omogućiti da nađu izlaz iz ovih kriza i zaštite značajne rezultate ostvarene tokom 2021, između ostalog i na polju smanjenja siromaštva - rekla je Linda Van Gelder, direktorka Svetske banke za Zapadni Balkan.\nNemci spali na pola: Ako privreda izgura 1,5 odsto, biće dobro, ali ako nema gasa...\nBDP Svetska banka privredni rast Ekonomska kriza\nMnogo, mnogo lošije: OECD predviđa značajno manji rast i znatno veću inflaciju


Ko ne želi da znamo šta se nalazi u hrani koju jedemo? Primena pravilnika o deklarisanju je ponovo odložena, ovo je novi datum.\n09. mart 2018. 07:34:58\tPročitano 518 puta\nTako bismo za svaki kupljeni proizvod znali koliko ima soli, šećera, masti, proteina, ugljenih hidrata, kao i kolika mu je kalorijska vrednost. Sve ovo je trebalo da znamo od 15. juna, ali zbog novih izmena znaćemo tek 1. januara sledeće godine.\nDr Danica Zarić iz IHIS Nutricionizma smatra da je proizvođačima bilo više nego dovoljno 18 meseci da se prilagode novim propisima.\n- Potrebno je što pre uvesti nutritivne tablice na proizvode, jer je to jedini način da svako od nas zna koliko je zdrava, odnosno nezdrava neka namirnica - kaže dr Zarić.\nOna objašnjava da su to sve važni podaci, pogotovo ako uzmemo u obzir da u Srbiji ima sve više gojaznih, dijabetičara i ljudi sa kardiovaskularnim problemima.\n- Kada svi neophodni podaci stoje na ambalaži, onda kupac koji ima povišen pritisak traži krekere sa manje soli, neko ko je sklon gojenju traži namirnice sa manje masti i šećera - objašnjava dr Zarić.\nDo 1. januara sledeće godine ove informacije ćemo dobijati samo od proizvođača koji žele da ih podele sa nama, a i oni koji imaju tabloce mogu da izbegnu da na njih stave nezdrave sastojke. Čini se da je neko opet izašao u susret prehrambenoj industriji i da je to ponovo učinjeno na štetu nas potrošača.\nViše iz ove kategorije « Cene (ni)su bitne, ali znamo da rastu Veliki trgovci uskoro počinju da naplaćuju kese »